text:
Indoneziýada mangonyň görnüşleri
Indoneziýanyň Borneo adasynda mangonyň (Mangifera) tebigatda ösýän 34 görnüşi bar. Bu görnüşleriň köpüsine tokaýlaryň çapylýandygy sebäpli ýitip gitmek howpy abanýar. Mangonyň käbir görnüşleri, mysal üçin Kalimantan mangosy (Mangifera casturi) eýýäm tebigatda ýok bolup gitdi.
Borneoda mango agaçlarynyň käbir perspektiw görnüşleri: Mangifera griffithi (asem raba, we romian ýaly ýerli atlary bilen tanalýar), Mangifera pajang (asem payang), Mangifera quadrifida (asem kipang) we Mangifera torquenda (asem putaran).
Ýakymly ysly mango (Mangifera odorata) – köplenç Günorta-Gündogar Aziýada ösýän mangonyň belli sortudyr. Bu sort, mangonyň örän giňden ýaýran (Mangifera indica) we ýakymsyz ysly mango (Mangifera foetida) görnüşleriniň arasyndaky gibriddir. Ol şunuň ýaly atlary bilen tanalýar: kuweni, kuwini (indonez dilinde); kweni, asam membacang, macang, lekup (malaý dilinde); kuwini, ambacang, embacang, lakuik (minangkabau dilinde); kuweni, kebembem (betawi dilinde); kaweni, kawini, bembem (sundan dilinde); kaweni, kuweni, kweni (ýawan dilinde); kabeni, beni, bine, pao kabine (madurisiýa dilinde), kweni, weni (baliniz dilinde); mangga kuini (Demirgazyk Sulawesi dilinde); we kuini, guin, koini, kowini, koine, guawe stinki, sitingki, hitingki (Maluku adasynyň dilinde).
««« Öňki makala: Biz gazon oturdýarys Indiki makala: Kiwano - Cucumis metuliferus »»»
Anna 4.12.2009 06:54 | Print | Ekzotik ösümlikler
KPR kluby hakda
Ösümlikleri ekip ýetişdirmekdäki tejribäňizi paýlaşyň. Bu barada makala ýazyň we ony öz diliňizde Botanix žurnalynda çap etdiriň! Has jikme-jik maglumat üçin biziň bilen habarlaşyň.


c: text/html

text:
4-nji awgustda futbol boýunça Türkmenistanyň Kubogy ugrundaky ýaryşyň ilkinji saýlama oýunlarynyň jogap duşuşyklary geçiriler. Paýtagtymyzdaky «Köpetdag» stadionynda we Daşoguz şäherindäki sport toplumynda geçiriljek duşuşyklarda «Köpetdag» «Merwi», «Daşoguz» «Energetigi» kabul eder.
Ozal hem habar berşimiz ýaly, 1-nji awgustda bolan ilkinji duşuşyklarda Türkmenistanyň Kubogyna ilkinji gezek gatnaşýan toparlar «Köpetdag» bilen «Energetik» ýeňiş gazandy. Mary şäheriniň «Merw» topary bolsa ýokary ligadaky şowsuzlyklardan Kubok ýaryşynda hem halas bolup bilmedi. Şeýlelikde, indi bassyr iki ýyl bäri, «Merw» Türkmenistanyň Kubogy ugrundaky ýaryşyň ilkinji duşuşygyny öz meýdanynda geçirip, ikisinde hem utuldy. Daşoguz şäheriniň adybir topary bolsa ýokary liganyň täze wekili «Energetikden» 2:0 hasabynda ýeňlip, indiki tapgyra çykmak mümkinçiligini has azaltdy.
1-nji awgustda bolan duşuşyklar käbir sanlar bilen hem baglanyşyklydyr. Has takygy, şol gün «Merw» topary ýurdumyzyň Kubogy ugrundaky ýaryşda 93-nji duşuşygyny geçirdi. Kubok ýaryşynda jemi 44 duşuşykda ýeňen «mewrliler» 31 gezek ýeňildiler. Toparyň geçiren 18 duşuşygy bolsa deňlik bilen tamamlandy. Pökgi gatnaşygy: 138 — 112. Topar Türkmenistanyň futbol Kubogyny 2005-nji we 2008-nji ýyllarda eýeledi, 1993, 2007 we 2009-njy ýylda bu ýaryşyň finalyna çenli baryp ýetdi.
«Köpetdag» ilkinji gezek gatnaşýan ýaryşynyň ilkinji duşuşygynda ilkinji ýeňşini gazandy. Toparyň kapitany Welsähet Öwezow bolsa «Türkmenistanyň Kubogy — 2015-de» ilkinji bolup tapawutlanan — derwezä pökgi geçiren futbolçydyr. Garaz, bu duşuşyk «Köpetdag» üçin birinjileriň güni boldy diýip bileris:
— 1-nji awgust — awgustyň birinji güni;
— Türkmenistanyň Kubogyna birinji gezek gatnaşmak;
— Türkmenistanyň Kubogyndaky birinji duşuşyk;
— «Köpetdag» bilen «Merwiň» taryhdaky birinji duşuşygy;
— Türkmenistanyň Kubogyndaky birinji ýeňiş;
— Topara ýeňiş getiren pökginiň tora duşuşygyň birinji ýarymynda girmegi;
— Welsähet Öwezowyň «Türkmenistanyň Kubogy — 2015-de» gol geçiren ilkinji futbolçy bolmagy.
Ozal habar berşimiz ýaly, Mary şäheriniň «Energetik» futbol topary hem Türkmenistanyň Kubogy ugrundaky ýaryşa birinji gezek gatnaşdy, ilkinji duşuşygynda-da ýeňiş gazandy. Toparyň ýaş hem-de ezber hüjümçisi Kerim Hojaberdiýewiň goly bolsa «Türkmenistanyň Kubogy — 2015-de» häzirlikçe iň ir geçirilen goldur (25-nji minut).
«Energetik» bilen duşuşykdan soň «Daşoguz» topary Kubok ugrundaky ýaryşda geçiren duşuşyklarynyň sany 60-a çykdy. Şolaryň diňe 23-sinde ýeňen «Daşoguz» 28 duşuşykda garşydaşlaryndan asgyn geldi. Topar Kubok ýaryşlarynyň 9 duşuşygynda deňlik hasap bilen oýnadylar. Pökgi gatnaşygy: 82 — 96. «Daşoguz» 1995-nji ýylda ýurdumyzyň Kubogyna mynasyp boldy.
1-nji awgustda bolan duşuşyklaryň ýene bir aýratynlygy ähli pökgüleriň derwezä duşuşyklaryň birinji ýarymynda girizilenligindedir.
4-nji awgustda boljak duşuşyklarda ýene-de artykmaçlyk «Köpetdag» bilen «Energetigiň» tarapynda ýaly görünýär. Indiki tapgyra çykmak üçin «Köpetdaga» duşuşygy deňlik bilen tamamlamak hem ýeterlik. Daşoguzda «Daşoguzyň» «Energetikden» ýeňiljekdigine ynanmak kyn. «Energetik» bolsa, esasan, duşuşygy deňlik bilen tamamlamaga ýykgyn etse gerek. Ýöne 1:0 hasabyndaky utulyş hem «Energetigiň» indiki tapgyra geçmegini bökdäp bilmez. Ýer eýelerine bolsa bu mümkinçiligi gazanmak üçin 3 pökgi artykmaçlygy bilen ýeňiş gazanmak, mümkin bolsa öz derwezelerine pökgi geçirtmezlik şertdir.

robotstxt: allowed

filter: keep


text:
Demirgazyk Koreýa täze kontinentara ballistik raketany üstünlikli synagdan geçirendigini we onuň dünýäniň islendik ýerini nyşana almaga ukyplydygyny aýdýar.
Demirgazyk Koreýanyň döwlet telewideniýesi 4-nji iýulda “Hwasong-14” raketasynyň 2800 kilometr belentlige uçup, 39 minutdan soňra ýetmeli ýerine ýetendigini habar berdi.
Günbatarly ýarag ekspertleriniň aýtmagyna görä, 4-nji iýulda amala aşyrylan synagyň Demirgazyk Koreýanyň eden iň üstünlikli raketa synagy bolmagy mümkin.
Demirgazyk Koreýanyň bu synagy Birleşen Ştatlaryň islendik ýerini urmaga ukyply atom ýaraglaryny göteriji sistemalary öndürmek barada edýän synanyşyklarynyň iň soňkusy bolup durýar.
Günorta Koreýanyň harbylary raketanyň 930 kilometr aralygy arka atyp, Ýapon deňzinde Ýaponiýanyň ykdysady zonasynyň golaýynda suwa gaçandygyny aýtdylar. Bu bolsa orta aralyga niýetlenen ballistik raketa üçin gysga aralykdyr.
Ýapon hökümeti raketanyň 2500 kilometr belentlige uçandygyny tassyklady. Bu hem raketanyň Ýeriň atmosferasyna gaýtadan girmezden öň giňişlige aralaşandygyny aňladýar.
Ýaponiýanyň çaklamagyna görä, gürrüňi edilýän orta aralykly raketa synagy, ýöne ol kontinentara ballistik raketamy ýa däl, bu barada häzir barlag alnyp barylýar.
Amerikaly raketa alymy Deýwid Raýtyň bellemegine görä, aýdylýan wagt hem aralyk dogry bolsa, onda ol gaty güýçli bolmaly. Raýt raketanyň aşyp biljek iň uzak aralygynyň 6700 kilometr bolmagy mümkin diýýär.
Beýle bolan halatynda, ol Alýaska-da ýetip bilýär.
Amerikan resmileri synagyň kontinentara ballistik raketa däl-de, orta aralykly raketa meňzeýändigini aýdýarlar.
Birleşen Ştatlaryň prezidenti Donald Tramp Twitterde reaksiýa görkezip,“Günorta Koreýanyň ... we Ýaponiýanyň muňa mundan artyk çydap biljekdigine ynam etmek kyn” diýip ýazdy.
Tramp Demirgazyk Koreýanyň iň uly ýarany Hytaýy “Demirgazyk Koreýa agyr basyş etmäge we bu bolgusyz hereketleri hemişelik soňlamaga çagyrdy”.
Orsýetiň goranmak ministrligi amerikaly, ýaponiýaly we günorta koreýaly alymlaryň analizlerini ret edip, raketanyň diňe 535 kilometr belentlige ýetendigini, onuň Ýapon deňzinde suwa gaçmazdan öň 510 kilometrlik ýoly aşandygyny aýdýar.
Ýaponiýa bu synaga Birleşen Milletler Guramasynyň kararnamalarynyň gödek bozulmagy diýip, protest bildirdi.
Günorta Koreýanyň daşary işler ministri hem synagy Birleşen Milletler Guramasynyň Howpsuzlyk Geňeşiniň kararnamasyny we Demirgazyk Koreýanyň ýadrosyz ýurt bolmagy barada dünýä derejesinde edilýän talaby bozýan “oýlanyşyksyz” prowokasiýa diýip ýazgardy.
Raketa Demirgazyk Koreýanyň paýtagty Phenýanyň demirgazyk günbatarynda ýerleşýän howa meýdanyndan atyldy.
Demirgazyk Koreýa iýun aýynyň başlarynda hem birnäçe raketa atypdy. Häzirki synag “G-20” diýilýän we dünýäniň ösüp gelýän hem senagatlaşan 20 ýurdundan ybarat toparyň Germaniýanyň Hamburg şäherinde geçjek duşuşygyň öň ýanynda bolýar. Bu duşuşyga Günorta Koreýa we Ýaponiýa bilen birlikde olaryň günbatarly ýaranlary-da gatnaşaýarlar.
Sanlyja gün mundan ozal Günorta Koreýanyň prezidenti Moon Jae-in Waşingtonda Tramp bilen duşuşyp, Demirgazyk Koreýa bilen mümkin gepleşiklere gapyny açyk saklamak boýunça ylalaşdylar.
Demirgazyk Koreýa Birleşen Ştatlara çenli bolan aralygy arka atmaga ukyply raketalary öndürmek barada ençeme ýyl bäri iş alyp barýar.


text:
Eýranyň Türkmenistan boýunça söwda ugrundan ilçisi Rahmatulla Hormali ýurtlaryň arasyndaky söwda gatnaşyklarynyň azalmagynyň esasy sebäbiniň energiýa göterijileriň bahasynyň pese gaçmagy bilen baglydygyny aýtdy, diýlip media maglumatlarynda aýdylýar.
“Türkmenistanyň hökümeti uzakmöhletli senagat programmasyna başlady we täze energiýa bazarlaryny gözleýär” diýip IRNA agentligi eýran resmisini sitirläp, onuň “Türkmenistanyň öz energiýa syýasatyny üýtgedýändigine we onuň energiýa serişdeleriniň bazarynyň öňküsi ýaly däldigine biz düşünmeli, şonuň üçin biz bu ýurtdaky ýagdaýyň özgerişine syn etmeli” diýip belländigini habar berýär.
Eýran uzak ýyllaryň dowamynda Türkmenistanyň tebigy gazynyň esasy hyrydary bolupdy. Iki ýurduň arasynda gaz söwdasy boýunça hasaplaşygyň üstündäki dawanyň netijesinde 2017-nji ýylyň başynda Türkmenistan Eýrana gaz akdyrmagyny bes etdi. Türkmenistan Eýranyň 2 milliard amerikan dollary möçberinde bergisiniň bardygyny aýtdy.
Eýranyň milli gaz kompaniýasynyň ýolbaşçysy Hamit Reza Araki Eýranyň türkmen gazyny satyn almagyny dowam etdirip biljekdigini maý aýynda mälim etdi.


text:
Allo
Her gün birnäçe gezek ulanýan ALO sözümiz nirden gelip çykypdyr?! Köpümiziñ bilşimiz ýaly telefony ilkinji oýlap tapan adam Alexander Graham Bell. Bu adam telefony oýlap tapandan soñra ilki bilen söýgülisiniñ öýüne telefon çekipdir. Söýgülisi gözel gyzyñ adyna Alessandara Lolita Oswaldo diýer ekenler. Graham Bell ussahanasyna jañ gelende, telefony her gezek söýgülisiniñ adyny tutup"Alessandra Lolita Oswaldo" diýip alar eken. Sebäbi diñe söýgülisinden jañ gelýärdi, başga hiç ýerde telefon ýokdy. Graham Bell telofony ýaýratmak üçin gije gündiz ussahanasynda işleýär eken. Soñ soñlar söýgülisinden jañ gelse adyny gysgaldyp "Ale Lol Os" diýip telefona jogap beryar eken. Günleriñ geçmegi bilen Graham Bell özüni telefona berip wagtynyñ köp bölegini ussahanasynda geçirýar eken. Işiñ köplügi we wagtynyñ azlygy sebäpli söýgülsiniñ adyny has hem gysgaldyp diñe baş harplary aýdypdyr - ALO. Graham Bell özuni telefona berip ony ýaýratmagyñ üstünde işläp söýgülisi bilen wagt geçirmeýanligi üçin Alessandra Lolita Oswaldo Graham Belli terkedipdir. Telefon bütün şähere ýaýrapdyr. Graham Bell söýgülisine köp garaşypdyr. Her gezek telefon jyrlanda jañ etýän söýgülisidir öýdüp ALO diýip telefony alýar eken. Graham Belliñ hormatyna bütün şäher ALO sözüni ulanyp başlapdyrlar we şeýle dowam edip shu günümize ýetip gelipdir.


text:
Çingiz han
Çingiz han (mong. Çingis haan [tʃiŋɡɪs xaːŋ], 1155 ýa-da 1162 — 25 awgust 1227) — dagynyk mongol taýpalaryny birleşdiren, borjiginler taýpasyndan bolan mongol hanynyň gysga tituly.
Mongollaryň Hytaýa, Orta Aziýa we Gündogar Ýewropa bolan basybalyjylykly ýörişlerini guran goşun serkerdesi. Mongol imperiýasynyň düýbüni tutujy we onuň ilkinji beýik kagany.
Höküm sürdi: 1206 ý - 17.08.1227 ý. Özünden soñ: Ugedeý han. Aýallary: Börte Ujin, Gulan, Ýusuý, Ýusigen. Perzentleri: Juçi, Çagataý, Ugedeý, Tuluý. Doly ady: Timuçin (Demirçin). Hanedan: Börçigin. Kakasy: Ýesügeý. Ejesi: Höelin. Doguldy: 1162. Mongollar. Dülün-Boldak. Ölümi: 18.08.1227 (65 ýaşynda). Gubury: Belli däl (ýöne çak edilýän bir mazar onuñky). Dini Göktañryçylyk.
Çingiz han (Cenghis khan, Çinggis Han, Çiññiz han ýa-da hakyky ady: Temuçin (manysy Demirçi) ady bilen tanalan (Mongolça: Чингис хаан ýa-da Tengiz (manysy Deñiz) Parsça: چنگیز خان; d. (1155)1162 – ö. 18 Awgust 1227) mongollaryñ serkerdesi, hökümdary we Mongol hökümdarlygynyñ gurujusy bolan şahsyýetdir.
Umumy[üýtget | edit source]
Bitewi Mongol döwletini esaslandyryjy, serkerde. Ýesugeý batyryň urugyndan bolan maşgalalaryň birinde dogulýar. 1204-nji ýyla çenli Çingiz han häkimlik ugrundaky esasy bäsdeşlerini ýok edýär we ägirt giň territoriýany basyp alýar. 1206-nji ýylda sähra aristokratiýasynyň gurultaýynda ol mongol taýpalarynyň hemmesiniň beýik hany diýlip yglan edilýär. Çingiz han içeri syýasatda mongol taýpalaryny birleşdirmäge we feodallaşan urug-taýpa baýlarynyň bähbidini goraýan täze döredilen hökümeti dolandyrmagyň merkezleşdirilen usulyny üpjün etmäge aýratyn üns berýär. Ol 1206-njy ýylda ýörite karar bilen mongol taýpalaryny harby-administratiw birliklere bölýär. Çingiz han 10 müň adamly şahsy gwardiýa (keşig) döredýär, ol döwlete garşy närazylyklaryň ýüze çykan ýerlerindäki hereketleri basyp ýatyrmakda esasy güýç bolýar. Çingiz han daşary syýasatda öz häkimligindäki territoriýany maksimal giňeltmäge ymtylýar. 1207-1211-nji ýyllarda Çingiz han Sibiriň we Gündogar Türküstanyň halklaryny boýun egdirýär, 1211-nji ýylda bolsa Szin döwletiniň üstüne çozýar. Bu uruşlar döwleti güýçden gaçyrýar, XIII asyryň ahyrlarynda döwlet syýasy, ykdysady we medeni taýdan pese düşýär. Çingiz han 1226-njy ýylda Si-sýa döwletine garşy geçiren ýörişi wagtynda, şonuň territoriýasynda ölýär (Türkmen Sowet Ensiklopediýasy, Tom 10)[1]. Çingiz han XIII asyryñ başynda Aziýadaky bütin göçme Mongol-tatar, Hun taýpalaryny birleşdirip, olaryñ başynda bolýar. Çingiz han 1206-1227-nji ýyllar aralygynda Demirgazyk Hytaýdaky, Günbatar Hia we Çyn hanedanyny, Günbatar Türküstandaky Garahytaý (Karakidaneý), Mawerannahr (Amyderýa, Syrderýa aralygy) Horezmşalar, Horasany, Eýrany, Kawkaziýany, Deşdi-Gypjak we Itil Bolgarlaryñ ýurtlaryny eýeläp Ýuwaş okendan Hazar deñzine çenli golaý aralykdaky topraklary basyp alýar we Mongollar hökümdarlygyny gurýar. Ol Sähraýy däbi boýunça gadymy Hun serdary Mode hanyñ onluk birleşmesini ulanyp meritokratik berk düzgün-nyzamly goşuny düzýär. Jansyzlyk sungatynda Seljuklardan we Haşhaşylardan soñ 3-nji orunda durjak şekilde jansyzlary ýetişdirýär. Jansyzlary goñşy döwletlerden habar getirip, ýurduñ ahwaly hakda aýdyp durar ekenler. Iñ ýakynyndan hem şübhe edip gezen şahsyýet bolupdyr. Şonuñ üçin ol kä wagt adylly bolup, kä ýerde gowşaklyk edip, ýüregine düşen wagtam rehimsiz-zalymlyk häsiýetleri, şol bir wagtyñ özünde, görelde bolar ýaly jezalandyrma ukyplary hem bolupdyr. Şonuñ üçinem bu şahsyýeti adyl, ýa zalym diýip baha bermek bolmaz. Goñşy döwletleri özüne birleşdirmegi, basyp almagy, gatnaşyk etmegi gowy görýär eken. Basypalyşlarynyñ soñunda birnäçe şäherler weýran edilip, talanypdyr we milýonlap adamlar zorluk-süteme sezewar edilipdir. Çingiz han Ýasasy ady bilen meşhur bolan kanunlarynda özüniñ maddalaryny düzdürýär[2]. Çingiz han mongollaryñ hat-ýazuwly bolmagy üçin Uýgurlardan mugallym, alymlary Garaguruma çagyrýar we Mongol dili üçin Uýgur elipbiýini çagalaryñ öwrenmegi üçin saýlap alýar. 1227-nji ýylda Demirgazyk Hytaýdaky Tangutlaryñ üstüne ýöriş eden wagty biynjalykdan ömür tanapyny kesdi. Gurduran hökümdarlygy häzirki Russiýa Federasiýasy ýaly geografik serhede eýe bolupdyr. Ölüminden soñ ogullary we agtyklary onuñ yzyny dowam etdiripdirler. Çingiz hanyñ ölüminden soñ adamzat taryhynda Hunlardan soñ beýik Mongol Hökümdarlygy gurupdyrlar.
Awtobiografiýasy[üýtget | edit source]
Çingiz hanyñ häsiýetleri, sypatlary hakynda 1221-nji ýylda Çingiz hanyñ ýanyna gelen Song ilçisi, Çyn-Maçynly (Hytaý) serkerde Meng-hung we ony Horasanda gören adamlardan maglumat alan Eýranly Taryhçy Jüzjanynyñ eserinden başga eser ýokdyr. Meng-hung, onuñ uzyn boýly, giñ ýüzli we uzyn sakalynyñ bardygyny, we beýleki mongollara meñzemeýän ak saçly we pişik gözli (gyýyk göz) adam bolupdyr. Çingiz hanyñ duşmanlaryna we özüne haýynlyk, ikiýüzlilik edenlere garşy rehimsiz we gaty jezalandyryş çäreleri bolupdyr. Kiçiliginden başlap kynçylyk, agyr günleri görendigi üçin we şol kynçylykdan baş alyp çykany üçin özüne kömek edeni kim bolsa-bolsun, özüniñ jigsi we kakasy ýaly görýär eken. Hökümdar bolan soñ ýigitlik wagtynda ýanynda hemdem bolan kişileri gowy garşylar eken. Taýjiutlara ýesir düşen wagty gaçan wagty ony öýünde saklan Sorhan Şira we çagalara, ogurlanan atlaryny tapmak üçin at ogurlaryny yzarlan wagty tanyşan Bugurçy, Jamuka bilen söweşen wagty ýaralananda, onuñ ýarasyna melhem eden we aç-hor etmedik Jelme bilen Jamuka dagylary sylaglapdyr. Iñ ýigrenýäni hem duşman tarapdaky ikiýüzli adamdy. Çykgynsyz ýagdaýa düşen hojaýynlaryna ikiýüzlilik edip özüne ýaranjañ bolanlary ölüme sezewar eder eken. Duşmany bolan hökümdarlara soñky demine çenli gulluk edenleri bolsa öz gullukçysy ýa-da hyzmatkäri edip öz ýanyna alar eken. Öz hanlaryna haýynlyk edenleriñ bütin nesilleri bilen ýok etdirýär eken. Pekini basyp alan wagty, ýesirleriñ arasynda Jin hanedanyna gulluk eden Liýaso Tunglu şazada hem bardy. Ýe Liýu Çutsaý atly alym Çingiz hanyñ ünsüni çekipdir. Çingiz han ondan: Ýyllar boýy size duşman bolan bir hanedanlyga näme üçin gulluk edýäñ? diýip soranda Ýe Liýu Çutsaý: Kakam we maşgalamdan birnäçe adam olaryñ hyzmatynda bolan, indi menem şolaryñ dowamyny ýöredýän diýeninde Çingiz han onuñ bu jogabyna begenipdir we: Onda maña-da hyzmat edip bilersiñ diýipdir. Ýe Liýu Çutsaý Çingiz hana gulluk etjekdigi hakda ant içdi we ölýänçä onuñ ýanyndan aýrylmady. Çingiz han adamlary saýlap-seşme häsiýeti hem bolupdyr. Mukhualy, Jebe, Subutaý dagylary şeýle bir sadygy edipdir welin, olar hiç haçan Çingiz hana dönüklik etmediler. 1206-njy ýyldan soñ öleninden 21 ýyl içinde hiç kim hökümdarlyga geçmäge milt etmezdi. Çingiz han her dürli zowky-sapany örän gowy görer eken. Aw etiniñ aýak topugyny iýip lezzet alar eken. Içgi içip aýda iki-üç sapar serhoş bolýar eken. Owadan lybaslary geýmäge ýykgyn edenok eken. Her hili owadan lakamlar hödür edilende almazdy. Uýgurlaryñ beren lakamlaryny ulanmagy halamazdy.
Çingiznama[üýtget | edit source]
Çingiznamalar Kazan Tatarlary we Orta Aziýanyñ kyssaçylary tarapyndan düzülen Çingiz han hakdaky dessanlardyr. XVI asyrda galama alynyp ýazylmaga başlaýar. 1551-nji ýylda Utamyş Hajy atly Gazak tarapyndan Çagataýça ýazylan Çingiznama, Çingiz han dessanynyñ ilkinji golýazmasydyr. Bulardan başga-da Depderi Çingiznama eseri hem XVII asyra degişlidir we ol Kazan tatarlary tarapyndan ýazga geçirlipdir. Ol golýazma Parižiñ kitaphanasynda, Berliniñ döwlet kitaphanasynda we Britaniýa muzeýinde saklanylýar. 1882-nji ýylda Ybraýym tarapyndan neşir edilen bu dessan Orta Aziýada Başgyrtlar, Gyrgyz-Gazaklar, Ýakutlaryñ arasynda ýaýylypdyr. Çingiz hanyñ neslinden bolan Özbek Hanlyklaryndan Hywa hanlygynyñ hökümdary Abulgazy Bahadur hanyñ XVII asyrda ýazga geçiren Şejereýi Türk we Şejereýi Teräkime atly eserlerinde Çingiznamanyñ 17-nji warýantyndan peýdalanandygy çak edilýär. Çingiznamalar Çingiz hanyñ we ogullarynyñ taryhy hekaýatlary hakynda, olaryñ taýpalary hakynda gidýär.
Maşgalasy[üýtget | edit source]
Aýallary: Börte, Ýesüý Ýigrimi ýyl boýunça özüne gyz sowgat edilmegine garamazdan iñ gowy gören hatynlary Börte we Ýesüý eken. Ogullary: 1. Juçy 2. Çagataý 3. Ugedeý 4. Tuluý Bular Çingiz hanyñ Börte atly heleýinden dogulan ogullarydy. Başga heleýlerinden we gyrnaklaryndan ogullary bolsa-da esasy şol dördüsini olardan aýry tutupdyr. Gyz(lar)y: Alaltyn Çingiz hanyñ Börteden bolan iki gyzy bar eken. Emma onuñ olardan başga köp gyzy bolupdyr we olaryñ atlary belli däldir.
Çeşme[üýtget | edit source]
[1] gollanma.com/cingiz-han.html
[2] paywand.com


text:
esasy
Türkmenistanyň Maliýe ministrliginiň ýanyndaky jenaýatçylykly
ýol bilen alnan girdejileriň kanunlaşdyrylmagyna we terrorçylygyň
maliýeleşdirilmegine garşy hereket etmek boýunça
utgaşdyryjy Pudagara iştopary
( Türkmenistanyň Maliýe ministrliginiň ýanyndaky POD/FT boýunça utgaşdyryjy Pudagara iştopary hakynda düzgünnama № 11536 25.02.2011 ý. )
Pudagara iş topary jenaýatçylykly ýol bilen alnan girdejileriňkanunlaşdyrylmagyna we terrorçylygyň maliýeleşdirilmegine garşyhereket etmek meselesi boýunça maliýe gözegçiligini amala aşyrýanedaralaryň hem-de hukuk goraýjy we harby edaralaryň, şeýle hemmaglumat berýän taraplaryň bu ugurda alyp barýan işini utgaşdyrmakwe kämilleşdirmek maksady bilen döredilýär.
Pudagara iş topary öz işinde Türkmenistanyň Konstitusiýasyny,Türkmenistanyň kanunlaryny, Türkmenistanyň Prezidentiniňnamalaryny, Türkmenistanyň Mejlisiniň kararlaryny, TürkmenistanyňMinistrler Kabinetiniň çözgütlerini, beýleki kadalaşdyryjy hukuknamalary, şeýle hem şu Düzgünnamany goldanýar.
Pudagara iş toparynyň maksatlary:
- «Jenaýatçylykly ýol bilen alnan girdejileriň kanunlaşdyrylmagynawe terrorçylygyň maliýeleşdirilmegine garşy hereket etmek hakyndaky» Türkmenistanyň Kanunynyň talaplaryny şahsy we edara görnüşli taraplaryň doly ýerine ýetirmegini üpjün etmek;
- maliýe gözegçiligini amala aşyrýan edaralaryň, hukuk goraýjy weharby edaralaryň hem-de maglumat berýän taraplaryň bu ugurda alypbarýan işlerini utgaşdyrmak, şeýle hem jenaýatçylykly ýol bilen alnangirdejileriňkanunlaşdyrylmagynawe terrorçylygyňmaliýeleşdirilmegine garşy hereketetmegiň bitewi ulgamyny döretmek;
- jenaýatçylykly ýol bilen alnan girdejileriň kanunlaşdyrylmagyna weterrorçylygyň maliýeleşdirilmegine garşy hereket etmegiň halkarastandartlarynyň hem-de onuň bilen bagly Jenaýatçylykly ýol bilen alnan pul serişdeleriniň kanunlaşdyrylmagyna garşy göreşmegiň maliýe çärelerini işläp düzýän toparyň (FATF) taýýarlan gollanmalarynyň we çözgütleriniň ýerineýetirilmegini üpjün etmek;
- jenaýatçylykly ýol bilen alnan girdejileriň kanunlaşdyrylmagyna we terrorçylygyň maliýeleşdirilmegine garşy hereket etmek boýunça halkarahyzmatdaşlygy bilen bagly baş ýörelgäni işläp taýýarlamak;
- dünýä jemgyýetçiliginiň öňünde jenaýatçylykly ýol bilen alnangirdejileriňkanunlaşdyrylmagynawe terrorçylygyňmaliýeleşdirilmegine garşy hereketetmek boýunça öz üstüne alan borçnamanalaryny ýerine ýetirýän ýurt hökmünde Türkmenistanyň abraýynyň ýokarlanmagyna ýardam etmek bolup durýar.
Toparyň wezipeleri:
- jenaýatçylykly ýol bilen alnan girdejileriň kanunlaşdyrylmagyna we terrorçylygyň maliýeleşdirilmegine garşy hereket etmek boýunçaTürkmenistanyň milli kanunçylygynyň halkara kadalaryna laýyk getirilmegibilen bagly kadalaşdyryjy hukuk namalarynyň taslamalarynyň taýýarlanmagyny guramak, olara netijenama bermek we olaryňkabul edilmegini esaslandyrmak;
- jenaýatçylykly ýol bilen alnan girdejileriň kanunlaşdyrylmagyna we terrorçylygyň maliýeleşdirilmegine garşy hereket etmek boýunça maliýegözegçiligini amala aşyrýan edaralaryň hem-de hukuk goraýjy we harbyedaralaryň, şeýle hem maglumat berýän taraplaryň özara hereketleriniutgaşdyrmak we maglumat ulgamyny döretmek;
- jenaýatçylykly ýol bilen alnan girdejileriň kanunlaşdyrylmagyna weterrorçylygyň maliýeleşdirilmegine garşy hereket etmek bilen bagly halkara hyzmatdaşlygynyňesasy ugurlary boýunçateklipleri taýýarlamak;
- jenaýatçylykly ýol bilen alnan girdejileriň kanunlaşdyrylmagyna we terrorçylygyň maliýeleşdirilmegine garşy hereket etmegiň ulgamynykämilleşdirmek boýunça teklipleri taýýarlamak;
- jenaýatçylykly ýol bilen alnan girdejileriň kanunlaşdyrylmagyna we terrorçylygyň maliýeleşdirilmegine garşy hereket etmek boýunça maliýegözegçiligini amala aşyrýan edaralaryň hem-de hukuk goraýjy we harbyedaralaryň, şeýle hem maglumat berýän taraplaryň hasabatlaryna garamak;
- jenaýatçylykly ýol bilen alnan girdejileriň kanunlaşdyrylmagyna weterrorçylygyň maliýeleşdirilmegine garşy hereket etmek boýunça maliýe gözegçiligini amala aşyrýan edaralaryň hem-de hukuk goraýjy we harbyedaralaryň, şeýle hem maglumat berýän taraplaryň işine baha bermek hem-de olaryň işini kämilleşdirmek boýunça teklipleri işläp taýýarlamak bolup durýar.
esasy


text:
Gripiň täze ştammy bolan A/H1N1 wirusynyň üstümizdäki ýylyň bahar paslynda dünýä ýurtlarynyň onlarçasyna ýaýrap, pandemiýanyň (keseliň älem-jahana köpçülikleýin ýaýramagy) döremek howpuny salandygy mälimdir. Häzirki wagtda täze grip dürli döwletleriň wirusologlarynyň üns merkezinde goýlup, öwrenilýär. Bu tötänden däl. Gripiň täze wirusynyň aýratynlyklary dürli asyrlarda “tutaşan” pandemiýalara sebäp bolan beýleki wiruslary ýatladýar.
1. Gripiň möwsümleýin “tolkunlary” güýzde möwjäp ugraýar. Onuň pandemiýalara sebäp bolan wiruslarynyň bolsa baharda ýaýrap başlandygy adamzadyň ýadyndadyr. Meselem, ýazda ilkinji pidalary hasaba alnan “ispanka” tomus düşüp-düşmänkä gowşap, güýzde täzeden möwç alypdy. A/H1N1 wirusynyň hem ýazda özüni bildirip, köp wagt geçmänkä “ýuwaşamagy” adamlary howsala düşürýär, onuň güýzde täzeden “baş götermeginden” howatyrlandyrýar.
2. Täze wirusyň gibridlik häsiýetini hem göz öňünde tutmazlyk mümkin däl. Onuň genetik materialy 3 wirusdan — guş, doňuz, adam wiruslaryndan emele gelýär.
3. Gripiň täze ştammynyň esasy alamatlary möwsümleýin gripiňkä meňzeş: kellagyry, myşsalarda agyry peýda bolýar, bedeniň gyzgyny 38 gradusdan ýokarlanýar. Ýöne bu ştamm ýokuşanda wirusly pnewmoniýanyň ýaýbaňlanmak we keseliň ilkinji günlerinde syrkawyň heläk bolmak ähtimallygy ýokarlanýar.
4. A/H1N1 wirusy hem guş dümewi ýaly esasan howa-damja ýoly arkaly ýaýraýar. Ýöne ondan tapawutlylykda, adamdan-adama geçýär. Munuň özi onuň ýaýramak howpuny ýokarlandyrýar. Her niçigem bolsa, az-kem ynjaldýan ýagdaý bar: gripiň täze ştammy zerarly ýüze çykan ölüm-ýitim şeýle bir köpem däl. Guş gripinde bolsa kesellän adamlaryň 70%-niň ýogalandygy hasaba alnypdy.
5. Ýurtlaryň arasynda syýasy-ykdysady, medeni-sosial aragatnaşyklaryň ösmegi tutuş yklymda ulagly gatnawyň ýygylaşmagyna itergi berýär. Netijede wirusyň has çalt ýaýramagy üçin şert döreýär.
6. A/H1N1 — täze wirus. Onuň nähili häsiýetleri ýüze çykarjakdygy, özüni nähili alyp barjakdygy, ondan ýene-de nämä garaşyp boljakdygy näbelli. Hut şonuň üçin biziň hemmämiz gripiň täze ştammynyň ýaýramagynyň öňüni almaga ýardamly waksinanyň döredilmegine sabyrsyzlyk bilen garaşýarys.
Waksina barada
Häzir dürli ýurtlarda täze wirusa garşy waksinany döretmegiň üstünde işlenilýär. Meselem, Russiýada Moskwanyň, Sankt-Peterburgyň, Nowosibirskiniň Wirusologiýa ylmy-barlag institutlarynda onuň 2 görnüşi: inaktiwirlenen we janly grippoz waksinalar işlenilip düzülýär. Alymlaryň pikiriçe, waksinany döretmek onçakly kyn däl. Ýöne köpçülikleýin ulanmak maksady bilen önümçilige goýbermezden öň ony kliniki synaglardan geçirmek üçin biraz wagt ýitiriler. “Waksinany ýekeje gezek sançmak ýeterlikmi ýa-da öňüni alyş sanjymlaryny tapgyrlaýyn, ýagny belli-belli wagt aralygynda birnäçe gezek geçirmelimi?” Ine, şeýle sowala jogap tapmak üçin 1,5-2 aý töweregi wagt gerek bolar. Eger zerurlyk ýüze çyksa, ýylyň ahyrky aýlarynda waksinany köpçülikleýin öndürmäge girişiler. Täze waksina möwsümleýin gripe garşy sanjymlardan ýüz öwürmelidigini aňlatmaýar. Bu 2 waksina bir-biri bilen ylalaşyklykda hereket edýär.
Häzir gripiň islendik wirusyna garşy täsir etmäge ukyply umumy waksinany döretmek işi gyzgalaňly barýar. Şol bir wagtda gripe garşy täze derman serişdelerini oýlap tapmagyň üstünde işlenilýär, gripe garşy öňden bar bolan dermanlary täze wirusa garşy ulanmagyň mümkinçilikleri öwrenilýär. Meselem, “Roş” kompaniýasy Tamiflýu dermanynyň ilkinji nobatda A/H1N1 wirusynyň köpçülikleýin ýaýramagyndan ejir çekilen ýurtlarda elýeterli bolmagyny gazanmak üçin Bütindünýä Saglygy Goraýyş Guramasy (BSGG) we dürli ýurtlaryň hökümetleri bilen hyzmatdaşlykda iş alyp barýar.
BSGG teklip edýär
ABŞ-da geçirilen testler A/H1N1wirusynyň remantadine we amantadine durnuklydygyny, oseltamiwire (Tamiflýu) bolsa duýgurdygyny görkezdi. Tamiflýu gripiň pandemiýasy ýüze çykan ýagdaýynda keseliň öňüni almak we bejermek maksady bilen ulanmak BSGG tarapyndan teklip edilen esasy dermandyr. Öňüni alyş maksady bilen kabul edilende, Tamiflýu wirus bilen galtaşan ilatyň arasynda grip bilen kesellemäni düýpgöter — azyndan 92% azaldýar. Wirusyň bölünip çykyşynyň ýygylygyny azaldýar, onuň maşgala agzalarynyň birinden beýlekisine geçmeginiň öňüni alýar. Ol ylaýta-da ulularda we çagalarda A we B tipli (diýmek, A görnüşli doňuz gripiniň A/H1N1 wirusynyň hem) gripiň öňüni almakda ýokary netije berýär. Ony 2 ýagdaýda: syrkaw bilen galtaşykdan soň 10 günüň dowamynda hem-de gripiň epidemiýasy yglan edilen gününden başlap, 6 hepdä çenli aralykda ulanmak mümkindir. Bejeriş maksady bilen keseliň ilkinji alamatlary peýda bolandan soň başky 48 sagadyň dowamynda peýdalanmaly. Bejerişe näçe ir girişilse, derman şonça-da oňat täsir edýär. Maşgalada kimdir biri kesellese, beýleki maşgala agzalaryna öňüni alyş maksady bilen 10 günüň dowamynda Tamiflýu içirmek maslahat berilýär. Täze wirusyň ýaýran ýurtlaryna az wagtlyk syýahata gidilende hem bu dermany tä gaýdylýança her gün 1 kapsuladan kabul etmek maksada laýykdyr. Ýöne eger, syýahat birnäçe hepdeden köpe çekse, onda ýanyňda Tamiflýu dermanynyň has köp mukdaryny götermek we kesel alamatlary peýda bolan dessine bejeriş maksady bilen ulanyp başlamak maslahat berilýär.
Kabul etmezden öň dermanyň instruksiýasyny okamaly, lukman bilen maslahatlaşmaly.
REF. Saglygy Goraýşyň Habarlar Merkezi
Filed under: Bütin Temalar, Saglyk |


text:
Salam hormatly lukman! Men 1960-njy ýylda doglan. Geçen ýylyň maý aýyndan bäri göwsüm çişip başlady. Iýul aýynda Aşgabat şäherindäki Onkologiýa merkezine ýüz tutdym. Merkezde göwsümi punktirleme we mammografiýa anyklaýyş barlagyny geçirip, lukmanlar göwsüme operasiýa etmeli diýen netijä geldiler. Emma men operasiýadan gorkup keselhana barmadym. Lukmanyň maslahaty bilen, öýde arassalanmadyk ýag bilen aragyň hersinden 30 ml. garyp kabul etdim. Bejergi haýyr edenok. Indi 1 aýdan bäri göwüsdäki çiş ulalyp ellerime geçip ugrady. Hormatly lukman, bu kesel näme we ondan hähili gutulyp bolarka?
Saýtyň okyjysy.
Hormatly okyjy!
Lukmanlar geçirilen barlaglaryň netijesini size beýan eden bolsalar, öýde geçirilen halk emleriň düwünli mastopatiýa keselinde netijesiz boljakdygyny hem, belki-de aýdandyrlar. Bu keselde, göwüsde üýtgemelere sezewar bolan ojaklarda howply täze döremeleriň döreme töwekgelçiliginiň ýokarydygyny belläsimiz gelýär. Wagtynda operatiw bejergini geçirmeden gorkup, wagt ýitirme howply gaýraüzülmeleriň döremegine getirip biler. Mammolog-onkolog lukmana gaýtadan ýüz tutyp, haýal etmän doly bejergi tapgyryny almagyňyzy maslahat berýäris.
Hormat bilen, saýtyň lukmany.
Teswirlemeler
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Bir ýyl mundan ozal „Türkmengaz“ döwlet konserniniň düzüminde „Türkmengazinžiniriň we gurluşyk“ müdirligi döredildi. Bu edaranyň hünärmenleriniň öňünde önümçilik we tehnologiýa binalaryny, magistral gaz geçirijilerini işläp taýýarlamak, taslama-barlag, geodeziýa, inženerçilik-gözleg işlerini geçirmek wezipesi goýuldy.
Türkmenistan-Owganystan-Päkistan-Hindistan (TOPH) döwletara gaz geçirijisiniň türkmen böleginde müdirligiň hünärmenleri geljekki gazgeçiriji ulgamyň 73 kilometrlik böleginiň taslama resminamalaryny taýýarladylar. Şu ýylyň aprel aýynyň ahyryna çenli Türkmenistanyň içinden geçýän gaz geçirijiniň 214 kilometr bölegindäki işleriň ähli görnüşleriniň taslama-çenlik resminamalaryny taýýarlamak göz öňünde tutulýar. Hünärmenler geljekki binalaryň düzümindäki gaz geçirijileriň, suw, elektrik ulgamlarynyň, ýollaryň we beýleki ýerüsti kömekçi bölekleriň gurluşygynyň taslamalaryny taýýarlaýarlar.
***
„Türkmengazinžiniriň we gurluşyk“ müdirliginiň hünärmenleri öz güýji bilen tehnologiýa enjamlaryny-klapanlary, sürme kiltleri, şeýle hem barlag-ölçeýji enjamlary we gije-gündizde 2 million kub metr tebigy gaz berýän skwažinalaryň turbalarynyň agzyny oturtdylar. Bu işler ägirt uly „Galkynyş“ ýatagyndaky 280-nji skwažinada ýerine ýetirildi. Golaýdaky 296 we 305-nji skwažinalarda enjamlar we barlag-ölçeýji enjamlar oturdylandan soň olaryň üçüsem eksprot gaz geçiriji ulgama birikdiriler.
Enjamlary oturtmak we ýörüte turbalarda kebşirleme işleri boýunça döwrebap täze tehnologiýalary özleşdiren soň kärhananyň hünärmenleri ozal bu işleri şertnama esasynda ýerine ýetiren daşary ýurtly kärdeşlerine derek işlärler.
Wladimir KOMAROW
Çeşme: turkmenistan.gov.tm


text:
Menin bir çagam boldy. Indi göwrämde çaga galma kynçylygy döredi. Lukmanlar meni barlap, ýatgymyň boýunjygynda ýaranyň bardygyny, ýöne onuň çaga galmazlygynyň sebäbi bolup bilmeýändigini aýtdylar. Indi men name etmeli? Men ýarany bejertmesem hem mende çaga galarmyka?
Saýtyň okyjysy, Ogulbaýram.
Hormatly Ogulbaýram!
Dogrudan hem, ýatgynyň boýunjygynyň ýarasy (eroziýasy) çaga galmazlygynyň sebäbi bolup bilmez. Ýöne özwagtynda bejergi geçirilmedik ýagdaýynda, ol ýaranyň ýatgynyň boýunjygynyň howply kesellerine (rak keseline) öwrülme ähtimallygy uludyr. Edil şol sebäpden hem, göwreliligi meýilleşdirmezden öň, lukmanyň barlagyny geçip (sitologiki barlag, jynshana neminiň çyrşagynyň laborator barlagy), degişli bejergini almak ýerlikli bolardy.
Çaga galmazlygynyň sebäbini anyklamak üçin bolsa goşmaça barlaglary (ganyň ýokançlyklara barlagy, jyns agzalarynyň USB-gy, ýatgy turbajyklarynyň geçirijiligini barlamak, ýumurtgalaryň gormonal işjeňligini anyklamak, galkan şekilli mäziň işini anyklamak) geçirmek gerek bolar. Bu maksat üçin Size gözegçilik edýän ginekolog lukmanyňyza ýüz tutuň.
Hormat bilen, saýtyň lukmany.
Teswirlemeler
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Habarlar 8 december 2017
Resmi habar
Resmi habarlar
*** Türkmenistanyň Prezidenti Karara gol çekdi. Resminama laýyklykda, zähmet we ilaty durmuş taýdan goramak ministriniň, Türkmenistanyň Pensiýa gaznasynyň müdiriýetiniň başlygynyň wezipelerini wagtlaýyn ýerine ýetirmek zähmet we ilaty durmuş taýdan goramak ministriniň orunbasary Muhammetseýit Babaýewiç Sylapowyň üstüne ýüklenildi.
Wakalaryň jümmüşinde
Türkmenistanyň Ministrler Kabinetiniň giňişleýin mejlisi
Mejlise Türkmenistanyň parlamentiniň wekilleri, welaýatlaryň häkimleri, ýokary okuw mekdepleriň rektorlary, gazetleriň we žurnallaryň redaktorlary, beýleki ýolbaşçylar çagyryldy.
Resmi habar
Mohammad Aşraf Gani Owganystanyň ykdysady taýdan ösmegine ýardam berýändigi üçin Gurbanguly Berdimuhammedowy gutlady
Siziň Alyhezretiňiziň Serhetabat-Turgundy demir ýolunyň gurluşygyna başlanmagy mynasybetli guralan dabara gatnaşmagy owgan halky üçin Owganystan bilen Türkmenistanyň arasyndaky dost-doganlyk we hoşniýetli goňşuçylyk gatnaşyklary äşgär edýän ýakymly waka öwrüldi.
Resmi habar
Döwlet Baştutanymyz ministrleriň birnäçesini wezipeden boşatdy
Senagat ministri Tüýliýkew Amanberdi Hojamuhammedowiç;
Ykdysadyýet
Jemi içerki önümiň ösüş depgini şu ýylyň 11 aýynda 6.5 göterime deň boldy
On bir aýyň netijeleri boýunça bölek haryt dolanyşygynyň möçberi 2016-njy ýylyň degişli döwri bilen deňeşdirilende 18 göterim artdy. Sarp edilýän harytlaryň bahasy hem-de ilata edilýän hyzmatlaryň nyrhlary geçen ýylyň dekabr aýynyň görkezijisi bilen deňeşdirilende, 9,4 göterim artdy.
Laws
TÜRKMENISTANYŇ KANUNY
Terrorçylyga garşy hereket etmek hakynda
I BAP. UMUMY DÜZGÜNLER
Ykdysadyýet
Türkmenistanda Ýeri uzak aralykdan barlamak üçin emeli hemra uçurmak göz öňünde tutulýar
Bu serişdelere uzak aralykdan Ýeri barlamaga niýetlenen ýene bir emeli hemrany döretmek we kosmos orbitasyna çykarmak göz öňünde tutulýar. Şeýle hem kosmos pudagynyň ýerüsti infrastrukturasyny has giňeltmek, esasy hünärmenleri taýýarlamak, kosmos tematikasyndan ylmy işi guramak bellenilýär.
Hyzmatdaşlyk
Türkmenistan Beýik Ýüpek ýolunyň ugurlaryny täzeden dikeldýär
Bu waka Türkmenistanyň hem-de Owganystanyň üstünlikli ösdürilýän hoşniýetli goňşuçylyk gatnaşyklarynyň ýene-de bir subutnamasydyr. Iki ýurduň demir ýol edaralary ýakynda Aşgabatda agzalan demir ýol şahasyny döwrebaplaşdyrmak boýunça özara düşünişmek hakynda Ähtnama gol çekdiler. Türkmenistanyň Baştutanynyň tabşyryklaryna laýyklykda, taýýarlanylan taslama döwletlerimiziň arasyndaky ulag gatnaw ýollaryny giňeltmäge hem-de doganlyk ýurtdan bolan hyzmatdaşlara ysnyşykly, multimodal hyzmatlary hödürlemäge gönükdirilendir.
Laws
TÜRKMENISTANYŇ KANUNY
Harby gullukçylaryň hukuk ýagdaýy hakynda
I BAP. UMUMY DÜZGÜNLER


text:
Geçen hepdede Türkmenistanyň Döwlet haryt-çig mal biržasynyň söwdalarynda geleşikleriň 28-si hasaba alyndy.
Daşary ýurt walýutasyna Owganystandan gelen telekeçiler Türkmenbaşydaky nebiti gaýtadan işleýän zawodlar toplumynda öndürilen dizel ýangyjyny, ABŞ-dan gelen täjirler bolsa tehniki uglerody (“Türkmenhimiýa” DK) satyn aldylar. Bulardan başga-da daşary ýurt walýutasyna dürli görnüşli tekizreňklenen we žakkard tüýjümek önümler, nah ýüplük, pagtasüýümi we portland sementi ýerlenildi. Satyn alan ýurtlar: Russiýa, BAE, Şweýsariýa, Singapur, Türkiýe, Polşa, Owganystan.Geleşikleriň umumy bahasy ABŞ-nyň 27 million 960 müň dollaryndan gowrak boldy.
Manat serişdelerine Russiýadan gelen işewürler jemi bahasy 1 million 680 müň manatlyk bolan nah ýüplügi satyn aldylar.
Içerki bazar üçinýurdumyzyň telekeçileriumumy bahasy405 müň manatlyk nebit bitumyny (TNGIZT) weazyklyk bugdaýy satyn aldylar.


text:
Türkmenistanyň Prezidentiniň ýanyndaky Döwlet gullugy akademiýasynda ýurdumyzyň esasy ministrlikleriniň we pudak edaralarynyň, şeýle hem BMG-niň we Ýewropa Bileleşiginiň esasy agentlikleriniň wekilleriniň gatnaşmagynda “tegelek stol” geçirildi.
Duşuşyga gatnaşyjylara Türkmenistanyň 2017-2023-nji ýyllar üçin Daşary syýasy ugrunyň Konsepsiýasyny ýerine ýetirmek bilen baglanyşykly iri halkara düzümleri bilen işleri utgaşdyrmagyň we hyzmatdaşlyk meselelerine garamak hödürlenildi. Hususan-da, BMG-niň Ösüş maksatnamasy, Ilat gaznasy hem-de Ýewropa Bileleşigi bilen strategiki hyzmatdaşlygyň çäklerindäki taslamalara garaldy. 2016-njy ýylda Türkmenistanyň Hökümeti BMG bilen 2016-2020-nji ýyllar üçin ösüş maksadynda hyzmatdaşlygyň Çarçuwaly maksatnamasyna gol çekdi.
Türkmenistanyň Prezidentiniň ýanyndaky Döwlet gullugy akademiýasynda kompýuter, multimediýa tehnikasyny peýdalanmak arkaly didaktiki we usulyýet serişdeleri ulanylýar. Diňleýjiler öz bilimlerini hem-de işewürlik söhbetdeşlik sungatynda başarnyklaryny kämilleşdirmäge, adaty we adaty däl ýagdaýlarda özüňi alyp barmagyň usullaryny özleşdirmek, maglumat tehnologiýalary bilen işlemek endiklerini almak, berkitmek hem-de kämilleşdirmek, edara ediş işiniň beýleki ugurlary boýunça ýörite taýýarlygy geçmek mümkinçiliklerine eýedirler.
“Tegelek stola” gatnaşyjylar bilelikdäki taslamalaryň esasy wezipelerini ara alyp maslahatlaşdylar. Olaryň hatarynda okuw maksatnamalaryny işläp taýýarlamakda we uýgunlaşdyrmakda Döwlet gullugy akademiýasyna ýardam bermek çäresi bar, ol döwlet gullukçylarynyň häkimiýetiň we dolandyryşyň kanunçylyk we hukuk esaslary ulgamynda mümkinçilikleriniň ýokarlandyrylmagyna, döwleti dolandyrmagyň, meýilleşdirmegiň, merkezi we ýerli derejelerde kabul edilýän çözgütlere gözegçilik etmegiň netijeliligini artdyrmaga gönükdirilendir.
BMG-niň OM-niň, Ilat gaznasynyň we Ýewropa Bileleşiginiň agentlikleriniň tehniki goldaw bermeginde ylmy amaly maslahatlary, okuw maslahatlaryny, “tegelek stollary”, şeýle hem okuw-bilim işine işewürlik oýunlaryny ornaşdyrmak “beýniňi işletmek”, pikir alyşmalary auto türgenleşikleri geçirmek göz öňünde tutulýar, bu çäreler döwlet gullukçylarynyň durmuş-ykdysady ösüşiňmeýilnamalaryny işläp taýýarlamakda we durmuşa geçirmekde hünär başarnyklarynyň pugtalandyrylmagyna gönükdirilendir.


text:
“Ukrainanyň halkara howaýollary” awiakompaniýasy (UHH) 2015-nji ýylyň 21-nji sentýabryndan başlap Kiýew bilen Aşgabadyň arasynda wagtly-wagtynda göni gatnawlary amala aşyryp başlar. Bu barada awiakompaniýanyň metbugat gullugy habar berýär.
Gatnawlar hepdede iki gezek iki derejeli hyzmatlar (işewür we tygşytly) boýunça “Boeing—737” uçarynda amala aşyrylar.
Gatnawlar Kiýewden Aşgabada duşenbe we çarşenbe günleri amala aşyrylar.
1992-nji ýylda esaslandyrylan UHH iri ukrain kompaniýasy bolup durýar. Esasy aeroporty — Borispol. Awiakompaniýanyň hasabynda 31 uçar bar. Olaryň 27-si orta aralyklara, dördüsi bolsa uzak aralyklara niýetlenendir.


text:
Saud ösüş gaznasy TOPH-nuň gurluşygy üçin turbalaryň satyn alnyşyny maliýeleşdirer
Türkmenistanyň Döwlet daşary ykdysady iş banky Türkmenistan – Owganystan – Päkistan – Hindistan gaz geçirijisiniň Türkmenistanyň çägindäki böleginiň gurluşygyna niýetlenen gaz geçiriji turbalaryň satyn alynmagyny maliýeleşdirmek üçin Saud ösüş gaznasy bilen maliýe şertnamasyny baglaşdy. Bu barada ýurduň Döwlet daşary ykdysady iş bankynyň saýtynda habar berilýär. Öň habar berlişi ýaly, «Türkmengaz» döwlet konserni 2015-nji ýylyň dekabr aýyndan...


text:
2017-09-25
Ashgabad-2017
Aşgabat 2017-niň surat galereýasy we gündelik hasabat: dokuzynjy gün
24 Sentýabr, 2017 (22:46)
Ýekşenbe güni Ýapyk binalarda we söweş sungaty boýunça V Aziýa oýunlarynyň dokuzynjy güni boldy. Oýunlaryň soňunyň golaýlaşmagy bilen, täsirli pursatlar we ýatdan çykmajak ýeňişler has-da artýar. 3×3 basketboly boýunça erkekleriň hem-de zenanlaryň arasynda geçirilen altyn medal üçin ýaryşlary, erkekleriň arasynda futzal boýunça ýarym finallar, gysga aralykda ýüzmek hem-de agyr atletika boýunça ençeme rekordlaryň goýulmagy, şeýle-de sambo we agyr atletika boýunça ýaryşlaryň ilkinji güni hepdäniň ýekşenbe güni bolup geçdi. Şeýlelikde, ýekşenbe güni ajaýyp pursatlara juda baý boldy.
Hepdäniň soňky güni agşam 3×3 basketboly boýunça erkekleriň we zenanlaryň arasynda altyn medal üçin ýaryşlar geçirildi. Ýaryşlaryň netijesinde ýarym finalda duşuşjak toparlar saýlanyldy. Ýagny, zenanlaryň arasynda Taýland Özbegistana garşy, erkekleriň arasynda geçiriljek ýarym finalda bolsa Katar Yraga garşy altyn medal üçin ýaryşar.
Zenanlaryň arasynda geçirilen altyn medal üçin ýaryş diýseň gyzgalaňly geçdi. 2020 deň utuk gazanan toparlaryň birini ýeňiji diýip yglan etmek üçin oýun tamamlananyndan soňra goşmaça wagt berildi. Oýun taýlandly Penphen Yothanan kortuň daşyndan topy oklamak arkaly öz topary üçin iki utuk gazanyp, toparyny medal üçin dalaşgärleriň hataryna goşdy. Şonuň üçin-de, Penphenä «günüň gahrymany» diýsek-de bolar.
Erkekleriň arasynda geçen 3×3 basketbol ýaryşynyň hem öz gahrymanlary boldy. Katar bilen Yragyň arasynda geçirilen ýaryşda Katar Aşgabat 2017 oýunlarynyň 3×3 basketbolynyň altyn medalyny gazanmagy başardy. 2212 utuk bilen ýeňiji bolmak üçin soňky iki utugy Erfan Said gazandyrdy.
Ýekşenbe güni agşam geçirilen futzal boýunça ýarym final ýaryşlarynda Owganystan Eýrana garşy, Ýaponiýa bolsa Özbegistana garşy ýaryşyp, ýaryşlaryň netijesinde altyn medal üçin duşuşjak toparlar saýlanyldy.
Owganystanly türgenler türkmenistanly futzalçylardan jerime urgusynyň kömegi bilen üstün çykypdylar. Emma, owgan türgenleriniň eýranly türgenler bilen duşuşygynda, eýran türgenleri özleriniň ukyplaryny doly görkezmegi başardy. Duşuşygyň soňy 82 hasap bilen Eýranyň ýeňiji bolmagy bilen tamamlandy.
Ýaponiýa bilen Özbegistanyň arasynda geçirilen duşuşykda doly hem-de goşmaça wagtdan soňra toparlar 33 hasap bilen oýny deň tamamladylar. Emma, jerime urgusynyň netijesinde Özbegistanyň topary ýeňiji diýlip yglan edildi.
Suw sport toplumynda geçirilen ýaryşlaryň dowamynda, gysga aralyga ýüzmek boýunça Hytaý özüniň öňdebaryjy ornuny hiç ýurda bermedi. Hytaýly türgenler bir günüň içinde 4 sany altyn medaly gazanmagy başardy. Ondan daşary olar 3 sany Oýunlar rekordyny hem goýdylar. Wang Peng erkekleriň arasynda geçirilen 50 m aralyga ýüzmegiň batterflaý görnüşi boýunça, Sun Meiçen zenanlaryň arasynda 200 m erkin ýüzüş boýunça hem-de ýygyndy topary zenanlaryň arasynda 4×50m aralyga erkin ýüzüş estafetasynda Ýapyk binalarda we söweş sungaty boýunça Aziýa oýunlarynyň taryhynda bu sport görnüşleri boýunça iň ýokary netijeleri görkezen topar boldy we olaryň ählisi hem Hytaý Halk Respublikasynyň türgenleridir.
Ýekşenbede diňe hytaýly türgenler rekord goýmady. Hytaý Taýpeýinden gelen türgenler hem erkekleriň arasynda 4×50 m aralyga erkin ýüzüş boýunça Oýunlaryň rekordyny goýdy. An Ting-Ýao bolsa erkekleriň arasynda 200 m erkin ýüzüş boýunça altyn medalyň eýesi boldy.
Dokuz sany agyrlyk derejesi boýunça geçirilen sambo ýaryşlarynyň ilkinji gününiň ahyrynda Gazagystan 8 medal almak bilen (şolardan 4-si altyn) birinjilikde boldy. Oýunlary geçirýän ýurduň türgenleri 7 sany medal almagy başardy (şolardan 2-si altyn).
Kikboksing boýunça geçirilýän ýaryşlaryň medal gowşurylýan ilkinji gününde Eýran üç medaly bir günde aldy. Gazagystanly we türkmenistanly türgenleriň her biri iki sany medal almagy başardy.
Agyr atletika boýunça zenanlaryň arasynda −90 kg agyrlyk derejesine çenli geçirilen ýaryşda yklymlaýyn rekordy goýmagy başaran 18 ýaşly Eilin Çikamatana (Fiji), Okeaniýa ýurtlarynyň hataryna girýän watany üçin ilkinji altyn medaly aldy. Fijili zenan türgen Aşgabat 2017 oýunlarynyň altyn medalçysy bolmak üçin agyr atletikanyň silterläp götermek görnüşinde hem-de itekläp götermek görnüşinde jemi 253 kg agramy göterip, birinji ornuň mynasyp eýesi boldy.
Wýetnamly Le Kuang Liýem erkekleriň arasynda we hytaýly Tan Zongiý garşydaşy hem-de ýurtdaşy Li Tingjiden üstün çykyp, küştüň şahsy nusgawy görnüşi boýunça geçirilen ýaryşda uly ýeňiş gazanmak bilen, altyn medallaryň ýeňijileri boldylar.
Aşgabat 2017 oýunlaryny geçirýän ýurt Türkmenistan bolsa, medal sany boýunça öz birinjiligini saklap gelýär. Türkmen türgenleriniň şu güne çenli gazanan jemi 206 medalynyň 79-sy altyn medaldyr.


text:
29 Eylül 2015 Salı
Birža Täzelikleri
Geçen hepdede Türkmenistanyň Döwlet haryt-çig mal biržasynyň söwdalarynda geleşikleriň 20-si hasaba alyndy.
Daşary ýurt walýutasyna Beýik Britaniýadan, Birleşen Arap Emirliklerinden, Owganystandan gelen telekeçiler Türkmenbaşydaky nebiti gaýtadan işleýän zawodlar toplumynda öndürilen awtobenzini, nebit koksuny satyn aldylar. Beýik Britaniýanyň, Estoniýanyň we Täjigistanyň işewür wekilleri suwuklandyrylan gazy (“Türkmengaz” DK) satyn aldylar. Bulardan başga-da, daşary ýurt walýutasyna pagta ýagy, azyklyk bugdaýy, nah ýüplügi, garaköli we saryja dowarlaryň ýüňi ýerlenildi. Satyn alan ýurtlar: Hytaý, Şweýsariýa, Şotlandiýa, Owganystan, Gyrgyzystan. Geleşikleriň umumy bahasy ABŞ-nyň 40 million 137 müň dollaryndan gowrak boldy.
Depozit manat serişdelerine Rossiýadan, Birleşen Arap Emirliklerinden, Slowakiýadan we Pakistandan gelen işewürler jemi bahasy 8 million manada golaý pagta ýagyny satyn aldylar.
Kaydol: Kayıt Yorumları (Atom)


text:
Nurberdi Nurmämmedow
Rus-türkmen uruşlarynyň aýgytly fazalary Gökdepe galasynda bolup geçdi. 1-nýi Gökdepe urşunyň aýgytly güni 1879-njy ýylyň 28-nýi awgustydy. Şol gün gala çozan rus goşuny yzyna serpikdirilip, gaçyp gitmäge mejbur edilipdi.
Şol urşa gatnaşan rus ofiseri W.A. Tugan-Mürze Baranowskiniň «Ruslar ahaltekede, 1879» atly kitabyndan käbir parçalary ulanmagy makul bildim. «…tekeleriň suwaryş tärleriniň aňrybaş kämildigini hem-de adatdan daşary dürsdügini adalatyň hatyrasyna bellemek gerek». «Olar (tekeler) fanat däl,...
ýöne muňa garamazdan, ajaly asla äsgermeýär we onuň bilen ýüzbe-ýüz durýar».«Ajaýyp çapyksuwar we ýaragy birkemsiz ulanyp bilýän tekeleriň özi çäksiz batyr adamlar we olar hatda öz duşmanlarynyň batyrlygyna-da hormat goýýar».
«Her bir teke söz berenden soň, hiç haçan hatda janyny gurban etmeli ýa-da azatlykdan elini üzmeli bolsa-da, wadasyny bozmaz. Aslynda tekeler örän ukyply adamlar, diýseň telekeçi hem-de watanyny ýürekden söýýär. Biz ine şeýle duşman bilen güýç synanyşmalydyk, ýöne şol döwürde, Bendesenden ugramyzda, biziň tekeler, olaryň gylyk-häsietleri, güýji we durnuklylygy barada bilýän zatlarymyz juda ujypsyzdy».
«Biz duşmanymyzyň söweşjeň ukyplaryna baha beremizde ýalňyşýardyk, onuň ýanbermezligi, ajaly asla äsgermezligi we gözsüz batyrlygy hakynda hiç zat bilmeýärdik».
«Söweşden öň biz duşmany äsgermeýärdik – söweşden soň bolsa oňa çuňňur hormat goýup başladyk».
«Tekeler dag geçidini eýelän bolsalar, biziň aman gaýdyp gelmegimiz gümanady».
«Köpetdagyň belentliginden oazise gözi düşende, hemmeler gör nähili begenipdi. 7-nýi sentýabrda otrýad ýene-de şol belentlikde bolar, ýöne gutarnykly kül-peýekun edilmekden gutulmak üçin, oazisden howul-hara yza çekilýänligi sebäpli bolar diýilse, 22-nýi awgustda hiç bir adam ynanmazdy».
«Şeýlelikde, 1879-nýy ýylyň ekspedisiýasy şowly bolmady, ýogsa onuň üçin 10 million manatdan gowrak serişde sarp edilipdi, ençeme aýlar taýýarlyk görlüpdi, Kaspiniň gündogar kenaryna kawkaz goşunynyň saýlama bölümleri ozal görülmedik möçberde eltilipdi».
Tugan-Mürze Baranowskiý ruslaryň 1-nji Gökdepe urşunda ýeňilmekleriniň üç sany esasy sebäbiniň bardygyny ýazýar. Şolaryň biri: .duşmanyň asla tanalmazlygy we onuň hiç äsgerilmezligi.
Türkmenleriň ruslardan üstün çykmagy rus goşunynyň ýeňilmezekligi baradaky legendany puja çykarypdyr. Ruslaryň üstünden bütin Ewropa, esasanam Angliýa gülüpdir. Ruslaryň janyýangynlyk bilen ýazmagyna görä, olaryň boýun egdiren hanlaram ekezlenip, olara tekeler bilen nähili uruşmalydygy barada içýakgynç maslahatlar iberipdirler: Buharanyň emiri Gökdepä söweş etmäge 100 müňlükden pes bolmadyk armiýasyz barmazlygy maslahat berse, hywa hany Gökdepä garşy hereketden büs-bütin el çekmegi ündäpdir. Eýranlylar bolsa, tekeler bilen garpyşma urşa girmezligi ruslara towakga edipdirler.
Emele gelen ýagdaýyň regionda rus basybalyjylaryna garşy azat ediş hereketiniň döremegine itergi bermegi mümkindi. Ruslar muňa düşünipdirler. Şonuň üçin olar haýdan-haý tekeleri bütin regiona sapak bolar ýaly gyrmagyň wagşyýana planyny çekmäge girişipdirler.
1-nji Gökdepe urşundan soň, 1879-nýy ýylyň gyşyna imperator Aleksandr 2-njiniň garamagyna Ahalteke oazisini boýun egdirmegiň birnäçe plany we proekti hödür edilýär. Şolaryň içinde Tergukasowyň plany Ahalteke oazisini 40 million manat çykdajy edip , 4,5 ýylda boýun egdirmegi göz öňünde tutupdyr. Şeýle möhletli uruş Aleksandr 2-njini kanagatlandyrmandyr. 4,5 ýyllyk urşuň dowamynda türkmenleriň Tejene, Mara çekilip, tükeniksiz partizançylyk urşuny gurnamaklaryndan gorkulypdyr. Aleksandr proýektleriň hiç biri bilen ylalaşman, ýanyna general Skobelewi çagyrypdyr. 37 ýaşly Skobelew ol ýerden eýýäm gurnalýan ekspedisiýaň başlygy bolup çykýar.
Skobelewiň garamagyna 84 sany çalt atýan top hem-de harby tehnikanyň täzelikleri bolan pulemýotlar, optiki hem-de elektrik signal gurallary, aerostatlar bilen üpjün edilen 13 müňlük armiýa berilýär. Goşunyň azygyny we enjamlaryny daşamak üçin, 10 müň düe ulanylypdyr.
Gökdepe galasyndaky tekeleriň sany barada dürli-dürli maglumatlar bar. Grodekowyň ýazmagyna görä, Gökdepäni goraýjylaryň sany 30000 çemesi bolup, olaryň içinde marylylar, saryklar, alililer hem çarwalar bolupdyr. Goraýjylaryň 10000 töweregi atly goşuny bolupdyr. Galada ýaşaýan ähli ilatyň sany bolsa, 45000-e etýän eken. Galany goraýjylaryň 5000-e golaý tüpeňi, olaryňam 600-si 1-nji Gökdepe urşunda olja alnan tiz atýan tüpeň; bir mis topy we iki sany stanokly çoýun zembüregi bolupdyr. Sowuk ýarag, gylyç hem naýza goraýjylaryň hemmesinde bar eken. Ruslar syryga daňlan gyrkylygam naýza hasaplamaly bolupdyrlar. 14-15 ýaşly çagalaram özlerini ruslara goragçy diýdirerçe söweşipdirler.
Gabaw döwründe, ýagny 28-nji we 30-njy dekabrda türkmenler ruslardan 2 topy olja alýarlar, emma ulanyp bilmeýärler, şol toplardan atylan snarýadlar partlamandyr.
Ine, ýurdunyň azatlygyny janyndan eý görýän, bar güýji ýaraga däl-de, ruhy baýlygyna daýanýan bir topbak halkyň üstüne basybalyjy rus imperiýasy iň ötgür ýaraglar bilen ýaraglanan goşunyny ikinýi gezek sürýär. Öz adaty taktikalaryny ulanýan tekeleriň üznüksiz hüjümleri bilen halys irizilen rus goşunyna 7 aýlyk ýöriş bilen 20 günlük gabaw eňil düşmändir. Emma Ýaraga gelende, ruslaryň hiç bir jähtden deňeşdirer ýaly bolmadyk artykmaçlygy, olaryň mümkinçiligini artdyrýardy. Şonda-da erkana halk duşmana sebitde görmedik garşylygyny görkezdi. Mertligi bilen özüni dünýä tanatdy. Nesillerine Watany söýmegiň nusgasyny görkezdi.Gökdepe urşunda ýarag, diňe ýarag utdy. Muny hemmeler, şol sanda ruslaram tassyklaýarlar.
Gökdepe uruşlarynda Gara Batyr, Amangeldi Gönibek, Orazmämmet han, Berdimyrat han ýaly ýüzlerçe gahryman edermenligiň hem adamkärçiligiň taryhyna girdiler.
Çeşmesi: Rus taryhy çeşmeler.
Nuberdi Nurmämmedow aşgabatly graždan aktiwisti. Makalada beýan edilen pikirler hem-de garaýyşlar awtoryň özüne degişli.


text:
Owganystanyň Saglyk ministrligi paýtagt Kabulda şaýy metjidine edilen hüjümde öldürilenleriň sanynyň 20-den 28-e galandygyny aýdy.
Saglyk ministrliginiň sözçüsi Mohammad Ismail Kawoosi 25-nji awgustda sagatlap dowam eden hüjümde 50-den gowrak adamyň, şol sanda çagalaryň we aýallaryň hemýaraly bolandygyny hem habar berdi.
Kabul hassahanalarynyň başlygy Mohammad Salim Rasuli pidalaryň sanynyň köpelmeginiň ahmaldygyny aýtdy.
Hüjümiň jogapkärçiligini “Yslam döwleti” ekstremist topary öz üstüne aldy. Bu topar ýurduň şaýy azlygyny mundan öň hem nyşana alypdy.
Polisiýa iki sany janyndan geçen bombaçynyň Kabulyň Ymam Zaman metjidiniň agzynda özlerini partladandygyny aýtdy. Bina zabt eden iki sany başga hüjümçi bolsa, biraz soň howpsuzlyk güýçleri tarapyndan atylyp öldürildi.
IIM-niň sözçüsi Najib Daniş bu hüjümiň dindarlar juma namazyna ýygnana wagtynda guralandygynyaýtdy. Ölenleriň arasynda iki sany polisiýa işgäri hem bar diýip, Daniş aýtdy.


text:
17 Haziran 2015 Çarşamba
Migrasiýa Gullugynda Migrasiýa Boýunça Halkara Guramasynyň Wekilleri Bilen Duşuşyk
2015-nji ýylyň 17-nji iýunynda Türkmenistanyň Döwlet migrasiýa gullugynyň mejlisler otagynda MHG-niň Günorta – Gündogar Ýewropa, Gündogar-Ýewropa we Merkezi Aziýa ýurtlary boýunça Wena şäherindäki wekilhanasynyň sebitleýin direktory hanym Renata Held hem-de Merkezi Aziýa boýunça sebitleýin utgaşdyryjy jenap Deýan Keserowiçbilen duşuşyk geçirildi.
Duşuşygyň barşynda myhmanlar biziň ýurdumyzyň türkmen döwletiniň we jemgyýetiniň mundan beýläk-de yzygiderli ösmegi üçin ygtybarly binýady bolan düýpli durmuş-ykdysady we demokratik özgertmeleriň ýolunda gazanan üstünliklerine ýokary baha berdi. Adam hukuklary babatdaky birnäçe konwensiýalara we teswirnamalara goşulmak bilen, şeýle hem Halkara migrasiýa guramasynyň agzasy bolmak bilen, Türkmenistan özüni ählumumy halkara ýagdaýlara gatnaşyjy hökmünde esaslandyrýar.
Hanym R.Held şu gün Aşgabatda işe başlan “Migrasiýa we adatdan daşary ýagdaýlara taýýarlyk babatda halkara hyzmatdaşlyk” boýunça sebitleýin forumynyň ähmiýeti barada durup geçip, onuň Merkezi Aziýa sebitindäki migrasiýa we adatdan daşary ýagdaýlara degişli wezipeleriň ählisiniň üstünlikli çözülmegine badalga berjekdigini nygtady. Mundan başga-da, myhman şu aýyň başynda BMG-ň Baş Assambleýasynyň 69-njy mejlisinde Türkmenistanyň hemişelik Bitaraplygy hakyndaky Kararnamanyň ýene bir gezek makullanandygy bilen gutlady.
Nygtalyşy ýaly, soňky ýyllarda Türkmenistanyň MHG bilen migrantlaryň we bosgunlaryň hukuklaryny we kanuny bähbitlerini goramaga gönükdirilen ynsanperwerlik ulgamyndaky hyzmatdaşlygy barha pugtalanýar.
Duşuşygyň çäklerinde taraplar Merkezi Aziýa sebitindäki migrantlara howpsuz, ygtybarly hem-de ykdysady taýdan netijeli hyzmatlary bermeklik bilen baglanyşykly meseleler ara alyp maslahatlaşdylar.
Duşuşygyň ahyrynda taraplar birek-birege ähli gowulyklary arzuw edip, Migrasiýa boýunça halkara guramasy bilen netijeli hyzmatdaşlygyň giňelýändigi nazara alnyp, migrasiýa babatda gatnaşyklary has-da ösdürmek ugrunda degişli işleriň alnyp baryljakdygyny bellediler.
Kaydol: Kayıt Yorumları (Atom)


text:
Resmi habar
Paýtagtymyzyň häkimligi we Türkmenistanyň Prezidentiniň Diwanynyň Iş Dolandyryş Müdirligi täze desgalary gurmaga şertnamalary baglaşar
Gurluşyk işlerine 2018-nji ýylyň sentýabr aýynda başlamak we binany 2020-nji ýylyň awgust aýynda ulanmaga doly taýýar edip tabşyrmak bellenildi. *** Döwlet Baştutanymyz Karara gol çekdi. Resminama laýyklykda, Türkmenistanyň Prezidentiniň Diwanynyň Iş Dolandyryş Müdirligine Aşgabat şäheriniň Çandybil şaýolunyň ugrunda Türkmenistanyň Halkara maslahatlar merkeziniň binalar toplumynyň taslamasyny düzmek we ony häzirki zaman enjamlary bilen üpjün edip, ýanaşyk ýerleri abadanlaşdyryp gurmak barada “Bouygues Batiment International” fransuz ...
“Buig” kompaniýasy Aşgabatda “Türkmenbaşy” we “Senagat” banklarynyň edara binalaryny gurar
Gurluşyk işlerine 2018-nji ýylyň mart aýynda başlamak we binalary 2019-njy ýylyň sentýabr aýynda ulanmaga doly taýýar edip tabşyrmak bellenildi.
Döwlet Baştutanymyz Moskwanyň eteginde AN-148 ýolagçy uçarynyň heläkçilige uçramagy zerarly gynançyny bildirdi
Döwlet Baştutanymyz şu agyr pursatda Türkmenistanyň halkynyň hem-de Hökümetiniň adyndan, şeýle hem hut öz adyndan gurban bolanlaryň maşgalalaryna, dogan-garyndaşlaryna hem-de ýakynlaryna çuňňur gynanjyny we medet beriji sözlerini beýan etdi.
Balkan welaýatynyň çäklerinde nebit bilen hapalanan meýdanlary arassalamak işlerini “Mawy kenar” bilelikdäki kärhanasy alyp barar
“Türkmennebit” döwlet konsernine Türkmenistanyň Daşky gurşawy goramak we ýer serişldeleri baradaky döwlet komiteti hem-de Balkan welaýatynyň häkimligi bilen bilelikde ýokarda agzalan işleri ýerine ýetirmegiň Tertibini işläp taýýarlamak we Türkmenistanyň Ministrler Kabinetiniň Başlygynyň degişli orunbasarlary bilen ylalaşyp tassyklamak tabşyryldy.
Bagy-bossanlyga büremegiň ýazky we güýzki möwsümleriniň barşynda 3 million düýp nahal oturdylar
ministrliklere we pudaklaýyn dolandyryş edaralaryna, Aşgabat şäheriniň häkimligine Ahal welaýatynyň Ak bugdaý hem-de Bäherden etraplarynyň aralygynda saýaly, pürli, miweli baglaryň we üzümiň 1,5 million düýp nahalynyň;
2018-nji ýylda 2030 tonna çig pile öndüriler
Dokma senagaty ministrligi welaýatlaryň häkimlikleri bilen pile öndürmek boýunça baş şertnamalary baglaşmaga, welaýatlaryň daýhan birleşiklerini ýüpek gurçugynyň ýokary hilli tohumynyň zerur mukdary bilen üpjün etmäge borçly edildi.


text:
6 aý ozal
Nezaregistrirowan* bolmalydy.
6 aý ozal
Alla ýüregiñize giñlik bersinda
6 aý ozal
@tarhun joramyn yuregine ginlik bersin.
6 aý ozal
Kyn mesele ekeni. Aklyma gelen kabir pikirleri yazasym gelyar.
1. Hem hal hem amal hemde dil bilen Allaha yalbar yoldashynyz bu yagdayyny duzeltmegi hemde gereksiz aladalarynyzdan halas etmegi ucin.
2. Yoldashynyz hacan araga bashlady. Ishe shondan bashlan. Name ucin bashlady. Kim yada kimler sebap boldy. Ony tapjak bolun. Gysgacasy arak we serhoshluk bilen bagly derdi name - shony anyk owrenseniz, onda shoba gorade charesini tapyp bilersiniz.
3. Yoldashynyzyn ene-atasy hem cagalarynyn serhosh bolup, gelindir agtyklaryny harlap yormegini islemez. Olara yagdayy açyñ we maslahatlashyn. Belki, olaryn has giwy teklip we tasirleri bolup biler yoldashynyzyn duzelmegi ucin.
4. Harama we icga bash goshmagyna kabir asyl sebapler ashakdakylar bolup biler:
A. Haramhor KABIR yalancy dostlar, ishdeshler, gonshular, klasdashlar, kursdashlar we sh.
B. Haram mekanlar: gije klublary, kazinolar, barlar we sh.m.
Sheyle ynsan we mekanlara gitmezligi ucin bir zatlar oylap tapmaly bolup bilersiniz gayynlarynyz bilen birlikde. Meselem, onun öñ gatnashan we hazirem gatnashyan kabir gowy gylykly dost-yarlary bar bolsa, olaryn gelinleri arkaly (mashgala degishli bar problemelarynyzyn aydylmagyna gerek yok, dine duzelmegi ucin kabir jemgyyete degishli ahlaky guramacylyklar: piknik, çöle gezelenc, haywanat bagy we sh.m babatda) olara hayysh edip, shol gowy ahlakly yoldashlarynyzyn icgin gatnashmaklaryna sebap boljak bolun. Haram mekanlaryn yerine halkyn gidyan umumy dync alysh yerlerine mashgala bolup, dost-yarlar we ene-atalarynyz bilen birlikde gidip bilersiniz.
5. Oz ene-atanyza hem yagdayy dushundirip, USULYNA gora hoshamaylyk bilen korekenlerini hore-koshe edip duzetmane synanyshsynlar. Koprak gatnashyn munyn ucin. Eger ene-atanyz gaharlaryna bas gelip bilman yoldashynyza gaty-gayrym zat diyayseler dagynTERS TASIR edip biler. Mundanam ägä boluñ.
6. Cagalarynyz bar bolsa, olara hem kalalaryna garshy hormatly we mahirli gatnashmaklaryny, ony irizman aram-aram onun mahrini ozlerine chekmani synanyshsynlar. Muny siz planly etdirmeli bolarsynyz.
7. Ozunizem yoldashynyza mahirli bolun. Ishe gidende we gelende hoshamaylyknwe mahir bilen ugradyp garshy alyn. Ishindekade gunde 1-2 gezek jan edip halyndan habar tutup durun. Gownuni galkyndyryjy sozler aydyn. Gaygysyna we begenjine sharik bolun. Gaygynyz egsilip begenjiniz kopeler shonda. Gidende gelende nahar shoryny egsik etman.
8. Munkin bolsa yoldashynyzy Allah tagalla bilen tanyshdyrjak bolun. Eger tanysh bolsa, onda taglymatlaryny yerine yetirmegi ucin elinizden geleni usulyna we mumkinciliklerinize gora gaygyrman. Ozuniz we cagalarynyz ucinem bu yagday sheyle. Sheyle bolsa hemmaniz arak we sh.m haram zatlardan uzak durarsynyz.
9. Araçy kabir sozi dinlenyan yashulylar ya yoldashynyzyn sozunden chykmayan kamil ahlakly 1 dosty, agasy ya garyndashy we sh.m. bar bolsa, olary hem bu barada komege cagyryp bilersiniz yoldashynyza bildirman we usulyna gora. Muny ene-atanyzyn ya gayynlarynyzyn usti bn edip bilersiniz.
Yokarkylaryn hemmesini hem edip, sabyr bilen, doga-dilegler bilen netijesine Alladan cyn yurekden garashyn.
Allah ishinizi onuna etsin. Mashgalanyza panyda we bakyda sagadat bersin we cagajyklarynyza guwanyp yashan.
Bu menden size kicirak bir maslahat hemde dileg. Sag salamat bolun.
6 aý ozal
@ata maslahatlarynyz gaty yerlikli sag bolun! Joramyn aytmagyna gora onun icga bas uranyna 2-3 yyl onler 5 wagt namaz okayan eken.Son gowy aylykly ise gecip gymmatbahaly ulag,jay edinipdir.Is smeni 4 gunluk eken.Isdes yoldaslary bilenem icga bas urupdyr.ilki 1 gun icse ertesi acylypdyr.Emma indi bir baslasa 10 gun dowam edyarmis.In sonunda-da kapelnisa ukol almasa asla acylyp bilenokmys.Ozi men namaz okajak duzeljek diyyarmisde yene basaranokmys.Arasynda 1 ay icman gezyarmis.Birdenem yeke ozi oyde iciberyarmis.Sag wagty sondan gowy oglan yok.Ol joramyn yanyoldasy bolany sebapli menem ony dasrakdan tanayan.Birwagt il-gunun arasynda abrayly yigitdi.Emma indi...
6 aý ozal
Jorama gaty nebsim agyryar.Gul yaly cagajyklary bar.Gayynlaryda atasy oy tarapyda yalbarypda gorupdirler gaharlanypda joram kate onun bilen ayrylysyp dynasy hem gelyar...
6 aý ozal
Ansat dal ekeni, yone bu "DUZETMEK MUMKIN DAL" hem diymek dal.
Hiç wagt "BOSHLUK" bolmayar. Eger ishin, naharyn, ukyn we sh.m gerekli zatlaryn dashyndaky bosh wagtlaryny ynanç taydan bir zatlar bn doldurmasan, onda TW, disko, cilim, arak, haram yerler we sh.m zatlar bn melgun şeytan dolduryar. Bu 2x2=4 diyen yaly ayan.
Shu yagdayda ol yoldashynyñ bosh wagtlaryny nadip in gowy yagdayda dolduryp biljeginin planyny etsin.
Maddy yagdayam gowy ekeni, diymek. Onda shona gora hem plan bolmaly. Meselem, hepdede azyndan 1-2 gezek cagalary bilen birlikde Merdem, Altyn Yyldyz, Berkarar yaly yerlere hem nahar iyip hem cagalaryn oynap dync aljak yerlerine akitdirme, hepde ici we sonunda jemi 2 gezek Serdar yoly, 3/5/8 ayak, milli muzey, haywanat bagy, Gokdere we sh.m yerlere akitdirmek gezekmeshine.
Ayda ya 2 ayda 1 gezek cöl, piknik yaly yerlere akitdirmek.
Her ay azyndan 1 gezek gayyn oylerine we oz oylerine hem akitdirip az wagtlygyna hem bolsa galdyrmak cagalar bn bile we sh.m.
Bir ynsanyn erkiniñ guyji we wyjdany edyan amallarynyn gornushine we mukdaryna gora uytgap bilyar. Haram zatlar gowshadyar we halal zatlar berkidyar erk-ygtyyardyr wyjdany. Shu yagdayda her edip hesip edip yoldashyny halal yollara gonukdirjek bolmaly. Yokarda bar mysallary.
Ayrylyshmak - bu Allahyn rugsat beren zatlarynyn IÑ HALAMAYANYDYR.
Galybersede, ayralyk halynda hem zenan hemde cagalara agyr, ajy we kyn gunler garashar. Kemsinerler koplenc.
Shonun ucin mumkin boldugyca ahli wagt, mumkincilik we sebapleri bile bagtly bolmak ucin ulanmaly diyip pikir edyan.
Yan-yoldashlaryn bir-birlerini halal bolan zatlardan hemme taraplayyn doyurmak hem in wajyp zatlaryn biridir. Bulam yatdan chykarylmaly dal.
Her bir ynsanyn hasiyeti tapawutlydyr: biri girrik, biri mylayym, biri diktatorrak/orator, yene biri kejir we ozdiyenli, biri sadadyr beyleki mekir, biri zalymdyr, bashgasy aladacyl we yuregi yuka we sh.m.
Nace yyl birlikde bolan bolsalar, joranyz arini shonca yeterlik tanadyrmyka diyyan. Shol hasiyetlerine layyklykda plan we programma bn basharyp biler diyen pikirde.
Bulan hemmesi ynsanyn ozune, erk-islegine we sabryna bagly, elbetde.
6 aý ozal
Esasy mesele:
1. Ishindaki wezipesi,
2. Maddy taydan bayap goterinmezligi
3. Ishdeah kabir erbet gylykly yaranlary
Shul 3 yagdayy duzetmekden bashlamaly.
Belki, ishini tashlamaz, yone ish wagtynyn dashyndaky bosh wagtlaryny hayra gonukdirip, gowy zatlar bn dolduryp bu yagdayy chozup biler.
Biderek ishdeahleri bm dalde onki gowy dostlary bn gatnashdyrmak beyleki punkty. Munam 1 zat edip etse bolar.
Maddy baylygy barada bolsa, Allah baylyk beren bolsa, onam shukruni isleyar. Shukri edilmedik baylyk harama, shol sebaplide, azaba sebap bolyar. Shu yagdayda aram aram matac garyndashdyr gonshy-golama we yetimlere maddy goldaw we sadaka berip durmak, pitre zekaty, gurbanlyk mal we sh.m zatlaryny edip durmaly. Yoldashy etmese hoshamaylyk bn yatladyp muny etmegine sebap bolmaly. In azyndan ozi shol maddy baylykdan alyp etmeli pikirimce. Son problema sebap boljak bolsa maslahatly etmeli bolar yone.
6 aý ozal
@ata aga ol ise gidende 4 gun gidyan eken oyde gowy gezsede ise gidende icip gelyarmis koplenc.Onun gany zayalandymyka? Bagrynada agram dusupdir diyipdir lukman.Joram 2-3 yyl ona azap yhlas baryny etdi.Her gezek hassahana akidyar.Kopculikden esidip belli mollalara okadyp hem gordi.Her gezek okadandan son 3 hepde 1 ay yaly gezyar.Hayp yene onki yagday...Menin onki yazan yazgymy okap gorseniz sol oylanmada joramyn ykbaly...Joramyn gormedik gorgusi yok...Ol namaz okayar we Hudaya yalbaryar.
6 aý ozal
Basga elinden gelyan zat yok.Cagalaram kopculikde gonsularyn arasynda oran kemsinyar.Bu bolsa jorama gaty agyr degyar...Ol joram yany hem icini dokup mana jan etdi.Su gun hem yanyoldasyny oye goltuklap getirip gidipdirler...
6 aý ozal
Çüýshedeshlerini ýok etmeli towereginden ilki bilen. Aragy kimin puluna alýalarka?
6 aý ozal
Ishini çalshyp gorsün ýa. Ozi isleýän bolsa erki ýetýän däldir içgisini tashlamaga. Her ýoldan komek etjek bolup gorsün. Belki çüýshedeshlerinin aýallary bilen üýshüp maslahatlashsynlar olary bir birinden dashlashdyrmagyn usulyny.
6 aý ozal
Meselem herisinin aýaly ärlerinin eline düshen puluny derrew alsalar. Çagalaryny bahanalap bilerler "planjana plan zat gerek.." diýip. Ellerinde araga bermäge pullary bolmasa ýazdyryp alarlar, son towerekden karz alarlar. Ahyry her kim ýadap ne ýazga bererler ne karz berer.
6 aý ozal
@Enesha91 ol yeke ozi hem icyar eken.Pul bermese-de ayalyny urup yencjek hem bolyarmys.Onson ayrylysmak in ansat cykalga bolmagam mumkin.
6 aý ozal
Belki dogrydyr. Ýone menden sorasan men üçin dogry däl. Adamsy ýalnysh güne dushen wagty tashlap gitmegi hiç goldamok. Gowy günlerem bolandyra, gowy är, gowy kaka, gowy adam... elbetde çagajyklarynada psihiçeskiý ziýan ýetirýändir kakasynyn beýdip ýormegi, belki diýersin çagalary üçin aýrylshyp asuda durmush ýashany gowy diýip. Ýone nähili beýle halda ýeke tashlap gidip bolar, tashlasa onkusindenem beter trýapka bolarda. Beýle adamlara goldaw gerek. Dogry ýoly gorkezmeli. Bir çäresi bardyr oýdýän, synap gorsün her hili ýoluny.
6 aý ozal
Hemme zat gül ýaly wagty ýanynda bolup, beýle ýalnyshan ýola düshen günem tashlamak namartlyk bolaýmasa. 2-3 ýyllykda içgä bash urdy diýýän, 10-15 ýylyn alkashlaram ýola gelip gidýäler. Bolmosa doktora ýüz tutsun, dermany zady ýokmyka. Ýa molla zada okatsyn. Aslynda shu mollalaram komek edýä, birini tanaýan aýaly molla okatdy içýä diýip adamsyny. Shu wagt içeýin diýsedeniçip bilenok, sebäbi goni yzyna gaýtarýa.
6 aý ozal
Sabyr edip bir çäresini tapjak bolup gorsün. Hem ozi ýan ýoldashsyz galmaz hem çagalary kakasyz galmaz
6 aý ozal
@Enesha 91 sag bol maslahatlara hokman aydaryn ol mollalarada okadyp gordi yene okat diyerin.Belki duzelip gidewersin.Wah joramam kate cydanok sabyr kasesi dolayyar.Yogsam icmedik wagtlary sondan gowy adam yok.Ol wagt ayalyny elinin ayasynda saklayar.Sizem dilegde bolawerin kopun dilegi kölmüş.Joram pahyrynam yuzi gulewersin...
6 aý ozal
Hemme zat gowy bolor ensalla Allah ozine mataclere hokman komek eder Yuregine ginlik berer
6 aý ozal
...ol ise gidende 4 gun gidyan eken oyde gowy gezsede ise gidende icip gelyarmis koplenc.Onun gany zayalandymyka? Bagrynada agram dusupdir diyipdir lukman.Joram 2-3 yyl ona azap yhlas baryny etdi.Her gezek hassahana akidyar.Kopculikden esidip belli mollalara okadyp hem gordi.Her gezek okadandan son 3 hepde 1 ay yaly gezyar.Hayp yene onki yagday...
Basga elinden gelyan zat yok.Cagalaram kopculikde gonsularyn arasynda oran kemsinyar.Bu bolsa jorama gaty agyr degyar...Ol joram yany hem icini dokup mana jan etdi.Su gun hem yanyoldasyny oye goltuklap getirip gidipdirler...
ol yeke ozi hem icyar eken.Pul bermese-de ayalyny urup yencjek hem bolyarmys.Onson ayrylysmak in ansat cykalga bolmagam mumkin.
ol mollalarada okadyp gordi yene okat diyerin.Belki duzelip gidewersin.Wah joramam kate cydanok sabyr kasesi dolayyar.Yogsam icmedik wagtlary sondan gowy adam yok.Ol wagt ayalyny elinin ayasynda saklayar.Sizem dilegde bolawerin kopun dilegi kölmüş.Joram pahyrynam yuzi gulewersin...
Has içgin bir zatlar ýazmak aňsat däl. Ýene-de aklyma gelen birnäçe ýagdaýy paýlaşaýyn:
1. Ilki bilen öň bir mowzuk açypdym Maşgalanyň bagtly bolmagy üçin birnäçe maslahat adynda. Şol ýerdäki käbir degişli maslahatlary hem sebäpkär hem-de hemmämiz okasak, maşgala içinde oňat bolmadyk gatnaşygymyzyň düzelmegi üçin nepi degip biler.
2. Bärde maslahat berjek erkek agzalar özlerini onuň ýoldaşynyň ýerine we zenan agzalar özlerini joraňyzyň ýerine goýup (EMPATIÝA) pikirlenip görseler has göwnejaý maslahatlar ýazyp bilerler. Bu ýagdaý hiç birimiziň başymyza gelmesin! Gelse-de iň gysga wagtda hötdesinden gelip biljek güýç-kuwwaty hem-de sabry bersin Biribar! Meniň başymdan bu ýagdaý geçmäni üçin göwnejaý jogapdyr maslahatlar berip bilmerin, belki, birdir-ikidir işiöize ýarap biljekleri hem bolup biler ýöne.
3. "Aýrylyşmak - bu Allahyň rugsat beren zatlarynyň içinde IÑ HALAMAÝAN bir ýagdaýydyr" diýipdim ýokarda - ýene 1 ýola gaýtalaýan. Aýrylyşmak ýaly niýeti bar bolsa, pikirimçe, ilki 1 hepde - 1 aý ýaly wagt öz atasy öýüne gidip biler çagalaryny hem alyp gitse (ýöne şol wagtyň dowamynda hem belli bir ýagdaýda düzelmegi üçin puryja berýänini duýduryp, ýagdaýynam barlap we yzarlap bilse) gowy bolar. Sebäbi:
a. her işe gidende içip serhoş bolup gelýän bolsa;
b. öýde ýeke bolan wagtam içýän bolsa;
ç. içmäne pul tapmadyk wagty gelnini urjak bolýan bolsa;
d. molla okadylanda we hassahana äkidilende hem täsiri 3 hepde dowam edip, ýene öňki halyna gelýän bolsa we ş.m.
Eger şol wagtda hem düzelmese, soň aňsat-aňsat düzelmän biler. Şu ýagdaýda aýrylyşmagy dogry hem bolup biler. Ýöne aýrylyşaýanda hem käbir kynçylyklar ýüze çykýar we onam kabul edip, netijelerine hem sabyr edip çydamaly bolar:
a - iki çagasy bn nirede ýaşamaly? Atasy öýündemi ýa gaýynlaryndamy ýa aýrylyşsa hem şol 1 jaýdan (öňki) ýoldaşy bn bile girip çykmalymy? Soňkusy boljak bolsa aýrylyşmagyň näme manysy bar?
b - Öz ene-atasyny we dogan-jigilerini hem gynandyrar. Öňem günleri kyn bolan ýakynlarynyň has gamgyn bolmaklaryna sebäp bolup biler.
ç - Çagalaryň kemsinmegi.
d - Maddy taýdan kynçylyk.
e - ýekelik derdi we ş.m.
4. Oglanyň we gelniniň bu ýagdaýy hoşniýetli çözüp biläýjek iň ýakynlary oglana öz ýakynraklaryndan ýa-da ýakyn bolmasa-da oglanyň başgarak has gowy ýagdaýdaky bir iş tapmagyny maslahat etmekden başlap bilerler pikirimçe. Sebäbi belanyň körügi işi, işindäki biderek işdeşleri hem-de az-owlak gazanýan haram gatyşykly baýlygy ýaly görünýär ýazylanlardan.
5. Arak köp içýän biriniň bagram, aşgazanam, ganam zaýalanyp biler. Bu adaty ýagdaý. Bu ýagdaý üçin hassahana we lukmanlaryň anyklap berjegi emlerden we maslahatlardan, aragy içmezligi barada bolsa metjit we ymamlardan we olar tarapyndan beriljek aragy içmegiň külli günäligi, Allah we Resuly s.a.w. tarapyn çürt-kesik gadagan edileni we zyýanlaryna degişli wagzy-nesihatlaryndan peýdalanyp bilersiňiz.
6. Ýokarky çykalgalary synany görülýär ýazylanlardan, aslynda. Ýene 1 ýola yhlas, doga-dileg, ybadat we sabyr bn Allahdan isläp, berlen nesihat we maslahatlardan peýdalanyp degişli çäreleri hem synap netijesine garaşmalymyka diýýän, ýogsa ýa "ejizlik" ýa-da "kyn we ýalňyşan gününde ýoldaşyny taşlap gitmek" ýaly bolup biler.
Allah bu ýagdaýdan çykalga tapmagyňyza ýardam bersin!
6 aý ozal
ayda1je stakan icyanleri name etmeli
6 aý ozal
eýgilikmi ýanyp ýörmedäñ ýalñysmañ oýlanyñ pikir ediñ dekje geziñ hovlukmañ artykmac hereket etman beh düsünerýalydålaý
6 aý ozal
Aýda birje stakan içýänlere shükür edibermeli boldy oýdýän indi
6 aý ozal
Aýda birje stakan icilip bashlanyar we sonunda yokardakybyagdaya dushulyar bolmanam. Bir bashlasanam ansat-ansat tashladyan zat dal bolmaly yazylyp aydylyan zatlara seredeninde.
Ikinjidenem, "Kopi haram bolanyn azy hem haramdyr."
Ahlaky, saglyk, maddy, mashgala agzybirligi, we sh.m dini we dunyewi beyleki zatlar taydan hem zyyanly we hic-hili peydasy yok bir zat, aslynda. Ne Allahyn nede ilcisinin hoshnytlygy bar, tersine gynanyandyrlar bu yagdaya.
6 aý ozal
gaty.dogry
6 aý ozal
Dine sen joran kosenenok , bashgada kosenyam mashgalalar kop . Buny dine arkadag duzedip bilya yurtda nese unimleri gadagan edilshi yaly shu haram aragy hem gadagan etseler haram zavotlar yapylsa shonda hemme zat gowy bolar .
6 aý ozal
ay ozi zenan masgala kan kosenyamika diyan mena
6 aý ozal
Бе кын ягдай экен,
галанам говлук болсунда..!
6 aý ozal
Hemmanize sag bolun maslahatlarynyz ucin!Huday komek etsinda belki bu masgalanyn durmusynyn duzelmeginede...
6 aý ozal
Yoldasyny adamlaryn arasynda bir yada iki gezek masgara etmeli ya bolmasa dost yarlarynyn arasynda masgara etmeli hemde utandyrmaly ine sonda aragyny goyar...


text:
«Dordoý» — «Altyn asyr» duşuşygyndan soň geçirilen metbugat maslahatynda iki toparyň baş tälimçileri we futbolçylary žurnalistleriň sowallaryna jogap berdiler. — Biz ýeňiş gazandyk — bu esasy zat — diýip, Türkmenistanyň at gazanan tälimçisi Ýazguly Hojageldiýew turuwbaşdan gazanylan netijeden hoşaldygyny ýaňzytdy. — Men futbolçylarymyň ählisine görkezen yhlasy üçin hoşallyk bildirýärin. Bu ýeňiş, tutuşlygyna, şolaryň zähmeti bilen gazanyldy. Biz duşuşygyň öň ýanynda oýnuň kyn geçjekdigini aýdypdyk. Hut şeýle hem boldy. Gol geçirýänçäk, göreş has ýiti gitdi. Biz hasaby açanymyzdan soňra-da, arkaýynlaşdyk diýip bolmaz. Oňat gorag, mümkinçilik dörände bolsa ýiti hüjüm arkaly, garşydaş toparyň derwezesinden ikinji pökgini hem geçirip bildik. Elbetde, 11 metrlik jerime urgusyndan dürs peýdalanyp bilmedik, ýöne bu oglanlaryň sussuny basmady. Meýdanyň hili iki tarap üçin hem deň mümkinçilik berdi. Eger-de ýaramaz howa şertleri meýdanyň hilini gaçyran bolsa, bizde dörän kynçylyk garşydaş toparda hem döredi. Bu ýagdaý toparlardan duşuşyga has ünsli çemeleşmegi talap etdi. Biz gowy gorandyk we gowy hüjüm etdik. Toparyň goragçysy Zafar Babajanow baş tälimçiniň aýdanlaryny şeýle sözler bilen ýetirdi: — Duşuşyk ýeňil geçmedi, biz muny oýundan öň hem bilýärdik. Men myhman topara goýan sarpasy üçin gyrgyz janköýerlerine hem minnetdarlyk bildirýärin. «Dordoýyň» baş tälimçisi Murat Jumakeýew sözüni «Altyn asyry» gutlamak bilen başlady. — Olar mynasyp ýeňiş gazandy. Birinji ýarymda biz guramaçylykly we oýlanşykly geçirilen hüjümiň gurbany bolduk. Şägirtlerim, ilkinji nobatda, sazlaşykly oýnamakda kösendiler, ýiti hüjümleri geçirmän, garşydaşyň güýçli urgularyna sezewar boldular. Ilkinji goldan soň, garşydaşlarymyz gowy gorandy we arakesmä artykmaçlyk bilen çykdylar. Arakesmeden soň, biz zerur hasaplan oýunçy çalşygymyzy geçirdik. Ikinji ýarymda pökgä biz köp eýelik etdik, ýöne netije gazanmadyk. Meýdanyň hili hem oýnuň gidişine täsir etdi. Umuman, ýeňilsegem, toparyň adyna mynasyp oýny orta goýduk. Utulyş biziň bu ýagdaýdan baş alyp çykyp bilmejekdigimizi aňlatmaýar. Öňde ýene üç oýun bar. Biz utuk gazanmak üçin göreşimizi dowam etdireris. Dogrusyny dogry aýtmaly, garşydaş toparyň oýunçylarynyň hili biziňkilerden biraz gowudy. Biz, esasan, hüjüme üns berdik, bu bolsa goragyň ýatdan çykarylmagyna getirdi. Dörän howply pursatlar hem netijesini bermedi.Üstesine-de, oýunçymyza berlen sary kart bilen hem ylalaşmak kyn. Bu oýun pursadyny gowy derňemek gerek — diýip, baş tälimçi sözüniň üstüni ýetirdi.
Soňky habarlar
Archive news
«Dordoý» — «Altyn asyr» duşuşygyndan soň metbugat maslahaty geçirildi
18:1119.04.2017
0
382
Teswirler
Teswir ýazmak üçin içeri giriň ýa-da registrasiýa boluň


text:
Geçen ýylyň dowamynda dünýäde biržalaryň gymmaty 2016-njy ýyldakydan 15,5% artyp, 80,837 trillion dollara ýetdi. Bütindünýä Biržalar Federasiýasynyň (WFE) maglumatlaryna görä, 2016-njy ýylyň ahyrynda dünýä biržalarynyň gymmaty 70 trillion 15 milliard 536 million dollar boldy. Mukdar babatda alnanda, geçen ýyl artyş 10 trillion 822 milliard 285,2 million dollar boldy. Birža bazaryna sebitleýin seredilende, geçen ýyl Aziýa-Ýuwaş ummany has uly öňegidişlik gazandy. Bu sebitde 25,7% artyş hasaba alnyp, görkeziji 28 trillion 968,5 milliard dollara ýetdi. Agzalýan döwürde Amerika sebitindäki biržalarda 17,8% ösüş gazanylyp, 36 trillion 517,1 milliard dollara ýetdi. Ýewropa, Afrika we Ýakyn Gündogar sebitindäki biržalaryň umumy gymmaty 15 trillion 352,2 milliard dollar boldy. Dünýä biržalarynyň arasynda iň köp ösüş Belarusda hasaba alyndy. Ýurtdaky biržanyň bazar gymmaty 127 esse ýokarlanyp, 157 milliard 616,5 million dollara ýetdi. Belarus 2016-njy ýylda-da bazar gymmatyny 132% artdyrdy. Şeýlelikde, Belarus biržasy yzly-yzyna iki ýyl iň köp ösüş gazandy. Biržalaryň arasynda Nýu-Ýork geçen ýyl birinjilik ornuny saklap galdy. 2016-njy ýylyň ahyrynda 19 trillion 573,1 milliard dollarlyk nyrhy bolan birža 12,8% ösüş gazanyp, bu görkezijini 22 trillion 81,4 milliard dollara ýetirdi. Tehnologiýa ägirtleriniň jemlenen ýeri bolan «Nasdaq OMX» bolsa, bazar nyrhyny geçen ýylyň ahyrynda 29,1% ýokarlandyryp, 10 trillion dollardan geçirdi. Şeýlelikde, Nýu-Ýork biržasy bu şäherde ýerleşýän we iň uly bäsdeşi «Nasdaq OMX»-den iki esse gymmat boldy. Bazar bahasy babatda dünýä biržalarynyň arasynda üçünji ýeri 6,2 trillion dollarlyk gymmaty bolan «Japan Exchange Group» (Tokýo) aldy.
- Sowda
- •
- 24.01.2018


text:
Türkmenistanyň Ministrler Kabinetiniň 8-nji ýanwarda geçirilen mejlisinde Türkmen döwletiniň Baştutanyna hasabat berlişi ýaly, saglygy goraýyş we derman senagaty pudagy 2015-nji ýylda uly üstünliklere eýe boldy. 2015-nji ýylda täze döwür üçin “Saglyk” döwlet maksatnamasy işlenip taýýarlanyldy. Aşgabatda Halkara hirurgiýa we endokrinologiýa merkeziniň düýbi tutuldy, Türkmenistanyň Saglygy goraýyş we derman senagaty ministrliginiň Halkara okuw-ylmy merkezi, Halkara saglyk merkezleri müdiriýetiniň Halkara kardiologiýa merkezi, 670 orunlyk Enäniň we çaganyň saglygyny goraýyş ylmy-kliniki merkezi, Ahal welaýatynda Baş dermanhana birleşiginiň döwrebap ammary we 120 orunlyk Ýöriteleşdirilen dikeldiş merkezi dabaraly açyldy.
2015-nji ýylda umumy bahasy 544,1 million amerikan dollary we 53,3 million manat bolan 6 saglyk binasynyň hem-de 1 ýaşaýyş jaýynyň gurluşygy boýunça işler alnyp baryldy.
Pudak boýunça döwlet meýletin saglygy goraýyş ätiýaçlandyrmasyndan gelip gowşan serişdeleriň möçberi 108 göterim, ýerine ýetirilen hyzmatlardan we ýerlenen önümlerden gelen girdejiler 110 göterim, derman önümçiligi 138 göterim, gyzyl pulda alnan girdejiniň möçberi 103,5 göterim köpeldi.


text:
2018-nji ýylda geçiriljek Dünýä çempionatynyň we 2019-njy ýyldaky Aziýa çempionatynyň saýlama tapgyrynyň duşuşygyna taýýarlyk görmek üçin 3-nji noýabrda Birleşen Arap Emirliklerinde ugran Türkmenistanyň futbol ýygyndysy şu gün Abu-Dabi şäherinde BAE-niň ýygyndy topary bilen ýoldaşlyk duşuşygyny geçirer. Duşuşygyň Aşgabat wagty bilen 19:15-de başlamagyna garaşylýar.
Birleşen Arap Emirlikleriniň milli ýygyndysy yklymyň güýçli ýygyndylarynyň biri. Olar şu ýylyň ýanwarynda Awstraliýada geçirilen Aziýa çempionatynda bürünç medala mynasyp boldular. Häzir arap futbolçylary FIFA-nyň sanawynda 70-nji AFK-nyň sanawynda 5-nji orny eýeleýär.
— Şeýle güýçli topar bilen ýoldaşlyk duşuşygyny geçirmek biziň milli ýygyndymyz üçin kämilligiň gowy mekdebi bolar — diýip, Türkmenistanyň ýygyndysynyň baş tälimçisi Amangylyç Koçumow «Türkmenportalyň» habarçysyna beren interwýusynda aýtdy. Tälimçi bu duşuşykda milli ýygyndymyzyň düzümine täze çagyrylan Ýewgeniý Tkaçenko («Şagadam»), Amir Gurbany («Balkan»), Serdar Geldiýew («Altyn asyr») ýaly futbolçylaryň topar bilen sazlaşykly oýun geçirip bilmek başarnygyny synamak isleýär.
Birleşen Arap Emirlikleriniň ýygyndysy soňky 10 duşuşygynyň 4-sinde ýeňiş gazandy, 2 duşuşyk deňlikde tamamlandy, 4 duşuşykda hem ýeňildi. Arap futbolçylary öz meýdanynda geçiren soňky iki duşuşygynyň ikisinde hem ýeňiş gazandylar.
Türkmenistanyň milli ýygyndysy soňky 10 duşuşygynyň 4-sinde ýeňiş gazandy, 5-sinde ýeňildi. Bir duşuşyk bolsa deňlikde tamamlandy. Ildeşlerimiz myhmançylykda geçiren soňky 5 duşuşygynyň diňe birinde ýeňiş gazanyp, 4-sinde asgyn geldiler.


text:
10-njy martda hormatly Prezidentimiz Gurbanguly Berdimuhamedow Ministrler Kabinetiniň nobatdaky mejlisini geçirdi, onda Türkmenistanyň içeri we daşary syýasatynyň esasy ugurlaryna garaldy.
Ministrler Kabinetiniň Başlygynyň orunbasary Ý.Kakaýew “Türkmenistanyň nebitgaz senagatyny ösdürmegiň 2030-njy ýyla çenli döwür üçin maksatnamasyny” amala aşyrmagyň barşy hem-de ýangyç-energetika toplumynyň dürli pudaklarynda işleriň ýagdaýy barada hasabat berdi.
Şeýle hem wise-premýer «Türkmennebitgazgurluşyk» döwlet konserniniň işiniň netijeliligini artdyrmak maksady bilen onuň düzümini kämilleşdirmek boýunça alnyp barylýan işler barada hasabat berdi. Nebitgaz desgalarynyň gurluşygyny amala aşyrmak konserniň esasy ugry bolar. Raýat maksatly desgalar barada aýdylanda bolsa, olar degişli şertnama baglaşylanda potratçy edaralar tarapyndan bina edilmelidir. Mundan başga-da, “Türkmenturba” zawodyny açyk paýdarlar jemgyýetine öwürmek boýunça geçirilýän işler barada aýdyldy.
Hormatly Prezidentimiz Gurbanguly Berdimuhamedow hasabaty diňläp, ýurdumyzyň ýangyç-energetika toplumyny ösdürmegiň maksatnamalaryny yzygiderli amala aşyrmagyň möhümdigini belledi. Olar toplumyň senagat we eksport kuwwatyny berkitmäge, innowasion tehnologiýalary hem-de öňdebaryjy işläp düzmeleri ornaşdyrmagyň, işjeň maýa goýum syýasatynyň esasynda pudaklaýyn düzümi döwrebaplaşdyrmaga gönükdirilendir.
Wise-premýere dünýä tejribesinde kabul edilen kadalary, halkara ölçeglerini ornaşdyrmagyň esasynda nebitgaz pudagynyň dolandyryş ulgamyny has-da kämilleşdirmek babatda anyk görkezmeler berildi. Döwlet Baştutanymyz ýangyç-energetika toplumynyň düzümine girýän edara-kärhanalarda, şol sanda nebitgaz gurluşygy babatda ýöriteleşdirilen kärhanalarda işleriň ýagdaýyny düýpli seljermek hem-de önümçilik-ykdysady görkezijileri durnukly artdyrmak üçin bar bolan ätiýaçlyklary kesgitlemek barada tabşyryk berdi.
Mejlisde garalan beýleki meseleleriň hatarynda ýurdumyzda we daşary döwletlerde hünärmenleri okatmak meselesi bolup, olar Mary döwlet elektrik stansiýasynyň çäklerinde gurulýan, utgaşykly dolanyşykda hereket etjek, kuwwatlylygy 1574 megawat bolan täze elektrik stansiýasynda işlärler. Şeýle hem “Türkmenistan” awiakompaniýasy açyk görnüşli paýdarlar jemgyýetini döretmek, hususy kärhanalaryň harytlary eksport etmäge şertnamalaryny resmileşdirmegiň amallarynyň ýönekeýleşdirilmek ýaly meselelere garaldy. Bu çäre söwda hyzmatdaşlygynyň geriminiň giňeldilmegine, Türkmenistanyň ykdysadyýetiniň döwlete degişli däl ulgamynda öndürilýän önümleri täze bazarlarda ýerlemäge çykarmaga ýardam eder.
Türkmenistanda dürli görnüşli elektron enjamlary öndürýän kärhanalary döretmegiň Döwlet maksatnamasyny ýerine ýetirmegiň barşy, Türkmenistanyň Döwlet lukmançylyk uniwersitetiniň döwrebap enjamlar bilen enjamlaşdyrylan Stomatologiýa okuw-önümçilik merkezini hem-de Göz keselleri ylmy-kliniki merkezini açmaga görülýän taýýarlyk, şeýle hem Milli bahar baýramy mynasybetli baýramçylyk çärelerini geçirmäge görülýän taýýarlyk barada habarlar berildi.
Mejlisde atçylygy has-da ösdürmek we dünýä ýaýmak meselelerine aýratyn üns berildi. Şunuň bilen baglylykda döwlet Baştutanymyz ahalteke bedewleriniň katalogyny—olaryň gazanan üstünliklerini, gelip çykyşyny we beýleki maglumatlary görkezmek bilen, arassa ganly ahalteke bedewleriniň, dünýä atşynaslygynyň has görnükli wekilleriniň saýlama tohumlarynyň jikme-jik sanawyny düzüp, owadan hem-de esasly nesil daragtyny döredip başlamalydygy barada tabşyryk berdi.
Ady rowaýata öwrülen “behişdi bedewler” täsin medeni gymmatlykdyr hem-de türkmen halkymyzyň umumadamzat gymmatlyklarynyň genji-hazynasyna goşan bahasyna ýetip bolmajak goşandydyr diýip, hormatly Prezidentimiz Gurbanguly Berdimuhamedow nygtady hem-de ahalteke bedewlerini Bütindünýä mirasynyň sanawyna girizmek üçin UNESKO ýüzlenilmeginiň maksadalaýyk boljakdygyny görkezdi. Şeýle hem döwlet Başltutanymyz ahalteke atçylyk ulgamynda netijeli işleri alyp barmak üçin ylmy-barlag merkezini ýa-da ýokary okuw mekdebini açmak baradaky mümkinçilikleri öwrenmegi hem-de degişli teklipleri taýýarlamak barada görkezme berdi.
Mejlisiň barşynda 15-16-njy martda hormatly Prezidentimiziň Katar Döwletine boljak döwlet saparynyň maksatnamasyna seredildi. Bu saparyň jemleri boýunça ikitaraplaýyn resminamalaryň birnäçesine gol çekmek meýilleşdirilýär.
Mälim bolşy ýaly, ýakynda Özbegistanyň Prezidentiniň gatnaşmagynda Amyderýanyň üstünden geçýän iki köpriniň açylyş dabarasy boldy. Hormatly Prezidentimiz bu şanly wakanyň taryhy häsiýete eýedigini nygtap, şol günüň Ulaglar ulgamynyň işgärleriniň güni hökmünde bellenilip geçilse, maksada laýyk boljakdygyny aýtdy. Dabaralaryň geçen ýerinde iki ýurduň arasyndaky gatnaşyklaryň subutnamasy bolan taryhy senäni ebedileşdirmek maksady bilen ýadygärlik nyşanlary oturdylar.
Ministrler Kabinetiniň mejlisinde döwlet durmuşynyň başga-da birnäçe meselelerine garaldy we olar boýunça degişli çözgütler kabul edildi.


text:
Yragyň mejlisi YKA-nyň Garaşsyzlyk referendumyny ret etdi
Yragyň merkezi hökümetiniň mejlisi Yragyň Kürt Awtonomiýasynyň 25-nji sentýabrda geçirmegi meýilleşdirýän Garaşsyzlyk referendumyny ret etdi
Şaýy Milli koalisiýasynyň deputatlaryndan Ali Safi: “Mejlis 25-nji sentýabrdaky referendumyň ret edilmegi bilen bagly karary sesleriň köplügi bilen kabul etdi” diýdi.
Safi karara garşy bolan kürt deputatlaryň bolsa mejlisi terk edendigini mälim etdi.
328 orunlyk mejlisde geçirilen ses berilşige 168 deputat gatnaşdy.
Yragyň Kürt Awtonomiýasynyň başlygy Mesud Barzani 7-nji iýunda syýasy partiýalar bilen geçiren duşuşygyndan soň Garaşsyzlyk refenedumynyň 25-nji sentýabrda geçiriljekdigini mälim edipdi.
Yragyň Premýer ministri Haýdar Al Abdi bolsa Barzaniniň bu beýanatyndan soň, referendumyň konstitutsiýa bap gelmeýändigini belläp, netijelerini kabul etmejekdiklerini nygtady.


text:
23 Mart 2015 Pazartesi
Prezidentimiz Eýranyň Prezidentine Gynanç Bildirdi
Türkmenistanyň Prezidenti Gurbanguly Berdimuhamedow Eýran Yslam Respublikasynyň Prezidenti Hasan Ruhana ejesi, hanym Sakine Peýwandiniň aradan çykmagy zerarly gynanç hatyny iberdi.
“Goý, Gudraty güýçli Allatagala şu agyr pursatda Size ruhy durnuklylyk we mertlik bersin” diýlip, gynanç hatynda aýdylýar.
Türkmen döwletiniň Baştutany merhumyň maşgalasyna we dogan-garyndaşlaryna gynanjyny we ýürekden duýgudaşlyk sözlerini beýan etdi.
Kaydol: Kayıt Yorumları (Atom)


text:
Hormatly sergä gatnaşyjylar!
Gadyrly myhmanlar!
Sizi Importyň ornuny tutýan önümçilik tehnologiýalarynyň halkara sergisiniň açylmagy bilen tüýs ýürekden gutlaýaryn! Ýurdumyzyň ykdysadyýetiniň yzygiderli ösdürilmegi, ýokary tehnologiýalara, innowasiýalara daýanýan önümçilikleriň döredilmegi Türkmenistanyň ykdysady syýasatynyň ileri tutulýan möhüm ugurlarynyň biri bolup durýar. Şu gün dabaraly açylýan sergi hem bu ugurda durmuşa geçirilýän işleriň has-da ilerlemeginde uly ähmiýete eýedir diýlip, döwlet Baştutanymyzyň gutlagynda aýdylýar.
Yurdumyzda milli ykdysadyýeti diwersifikasiýa ýoly bilen ösdürmek, onuň köpugurlylygyny gazanmak babatda uly özgertmeler amala aşyrylýar. Daşary ýurtlardan getirilýän harytlaryň ornuny tutýan önümleriň, şeýle hem eksporta niýetlenen önümleriň öndürilişini artdyrmak boýunça Döwlet maksatnamalary kabul edilip, onuň çäklerinde innowasion häsiýetli önümçilikleri giň gerimler bilen döretmek ugrunda düýpli işler alnyp barylýar. «Türkmenistanda dürli görnüşli elektron enjamlaryny öndürýän kärhanalary döretmegiň Döwlet maksatnamasynyň» amala aşyrylmagy hem ýurdumyzyň ykdysadyýetini diwersifikasiýalaşdyrmakda, daşary ýurtlardan getirilýän harytlaryň düzümini kämilleşdirmekde we eksport mümkinçiliklerini artdyrmakda möhüm ähmiýete eye bolýar. Işjeň maýa goýum syýasatynyň netijesinde, ýüzlerçe önümçilik desgalary we medeni-durmuş maksatly binalar gurlup, ulanmaga berilýär.
Bu ugurda alnyp barylýan işler Garaşsyz Watanymyzyň ykdysady kuwwatynyň yzygiderli berkemegini häsiýetlendirýän möhüm görkezijiler bolup durýar.


text:
Täjigistanda hususy mobil aragatnaşyk hyzmatyny berýän firmalar millionlarça raýata SMS ibermäge başlapdyr. Iberilýän SMS-lerde, halkdan täze geýim kadalaryna eýermek talap edilýär. Ýurtda täze kabul edilen geýim kanunyna görä, toý we ýas ýaly adaty üýşmeleňlerde täjik milli geýiminde bolmak hökmanylykdyr.
Bu kanunyň, täjik zenan we erkek adamlarynyň yslamy eginbaş geýmeginiň öňüni almak üçin durmuşa geçirilýändigi çak edilýär. Bu täjik hökümetiniň dini radikallyga garşy göreş çäresiniň bir bölegi bolup durýar.
"Keseki geýimler"
6-njy sentýabrda 6 million mobil aragatnaşyk ulgamynyň müşderisine şeýle manyda SMS iberilipdir. Ondan bir gün owal bolsa, zenan we maşgala meseleleri boýunça döwlet komiteti ýurtdaky alty sany mobil aragatnaşyk firmasyna bu esasda tabşyryk beripdir.
Döwlet komitetiniň ýazan SMS-leriniň birinde, täjiklerden milli täjik geýim kadalaryny berjaý etmek, beýlekisinde bolsa milli geýimlere hormat goýmak talap edilýär.
Üçünji SMS-de bolsa şeýle diýilýär: "Geliň, milli geýimleri geýmegi gündelik adata öwreliň".
28-nji awgustda Täjigistanyň prezidenti Emomoli Rahmon raýatlaryň we edaradyr-guramalaryň işgärleriniň milli medeniýete bap gelýän ýagdaýda adaty üýşmeleňlerde geýilýän milli eginbaşlary geýmegini talap edýän kanuna gol çekipdi. Bu ýerde aslynda 10 ýyl mundan owal kabul edilen kanuna täze girizilen üýtgeşiklikden söz açylýar.
Kanunda aýdylmagyna görä, Täjigistanyň raýatlary döwlet diline we "milli geýim görnüşine" hormat goýmaga borçludyr.
Adam hukuklaryny goraýanlaryň bellemegine görä, Täjigistanyň hökümeti "milli bolmaýan geýim" we "keseki eginbaş" diýmek bilen aslynda hijaby göz öňünde tutýar.
8 müňe çenli saklanypdyr we ...
Täze kanunda gönümel hijabyň ady agzalmaýanam bolsa, resmiler owaly bilen zenanyň oranýan we boýny bilen bilelikde ýüzünden galan ýerini ýapýan atynjanyň keseki medeniýet we däpleriň geýimidigini nygtaýarlar.
Täjigistanyň mejlisiniň aşaky ganatynyň sosial meseleler baradaky komissiýasynyň başlygy Hilolbi Gurbonzodanyň aýtmagyna görä, adaty täjik geýimlerini geýmän, "keseki yslamy geýimleri" geýen raýatlara garşy goşmaça jerimedir-jezalary göz öňünde tutýan kanun mejlise hödürlener.
2016-njy ýylyň maý aýyndan bäri 8 million ilatly Täjigistanda hökümet dini zenan geýimlerini satýan köpsanly dükany ýapypdyr.
Awgust aýynyň öňüsyrasynda döwlet işgärlerinden ybarat bolan toparlar 8 müňden gowrak hijaply zenany paýtagt Duşenbäniň dürli jemgyýetçilik ýerinde saklap, olara geýimini milli eginbaş kadasyna görä üýtgetmek duýduryş edipdir. Adaty täjik atynjasy hijap ýaly adamyň ýüzünden galan ýerine oralman, maňlaýdan baglanýar we şeýlelikde zenanyň boýnunyň töweregi açyk ýagdaýda galýar.
Döwlet mejlisi närazy
Täjik polisiýasynyň öňe sürmegine görä, terrorçylykly guramalar bilen ilteşigi bolan käbir zenanlary "keseki" medeniýet we däplere görä geýinmeginden seljermek bolýar.
ABŞ-yň Döwlet departamenti, Duşenbe hökümetiniň ýurduň dini durmuşyny dolulygyna gözegçilik astyna almak üçin edýän synanyşyklaryna resmi ýagdaýda ynjalyksyzlyk bildiripdir.
Muňa şol bir wagtyň özünde dinleriň ykrar edilmegi we hasaba alynmagy, ybadat ýerleriniň gurulmagy, dini edebiýatyň ýaýradylmagy we çagalaryň dini bilim ugurlary hem degişlidir.
Täjigistanyň dini kanunlary yslamy ybadat ýerlerini çäklendirýär we kämillik ýaşyna ýetmedik raýatlaryň jemgyýetdäki dini işlere gatnaşmagyny gadagan edýär.
Häzirki döwürde ýas hem toýlar bilen bilelikde, ýörite dini üýşmeleňler hem gitdigiçe döwlet tarapyndan gözegçilik astyna alnyp, ýörite düzgünleşdirilýär.
Täjigistanyň hökümeti bolsa, ýurtda "ekstremist" guramalar bilen terrorçylykly toparlaryň ýaýramagynyň öňüni almak üçin, diniň berk ýagdaýda gözegçilik astynda tutulmagynyň hökmanylykdygyny öňe sürýär.


text:
Ýokary tizlikde ulagy dolandyrmagy halaýanlar üçin Kanadanyň «Daymak» kompaniýasy täze «Daymak Blast C5 Ultimate» atly kart ýaryş ulagynyň täze görnüşini hödürledi. Bu täze ýaryş ulagy dünýäde iň tiz kart ulagy diýen ada eýe bolmaga dalaş edýär. Onuň rekord tizligi 1,5 sekuntda 100 kilometre deň. Öňki ýokary tizligiň eýesi «Tesla» kompaniýasynyň «S P100D» modellidi. Onuň 100 kilometri geçiş tizligi 2,8 sekunta barabar. Ulagyň jemi agramy 200 kilogram bolup, öndürijileriň aýtmagyna görä, ony dolandyrmak we aýlawly hereketleri etmek örän ýeňil. Ýöne «Daymak»-yň döreden tizlikli ulagynyň syry başga zatda; her bir tekerler üçin aýratynlykda hereketlendirijisiniň bolmagynda. Häzirki wagtda bu ulaga 59 999 dollar baha kesilýär.
- Sowda
- •
- 06.02.2018


text:
«Brent» söwda belgili nebitiň ýanwardaky fýuçersleri 13-nji ýanwarda 7:40 wagta çenli ýagdaýa görä, 4 sent (0,06 göterim) ýokarlanyp, barreli 63,56 dollara deň boldy. «WTI» söwda belgili nebitiň dekabrdaky fýuçersleriniň bahasy 6 sent (0,1 göterim) gymmatlap, barreli 56,80 dollara deň boldy.
10-njy noýabrdaky söwdalaryň netijeleri boýunça «Brent» söwda belgili nebitiň ýanwardaky fýuçersleriniň bahasy Londonyň ICE Futures biržasynda...
Türkmenistanyň wekiliýeti Saud Arabystanynda iş saparynda boldy. Bu saparyň netijeleri barada Ministrler Kabinetiniň Başlygynyň orunbasary 2017-nji ýylyň 10-njy noýabrynda geçirilen hökümetiň mejlisinde habar berdi. Wise-premýeriň belleýşi ýaly, Er-Riýada saparyň çäklerinde Söwda-ykdysady hyzmatdaşlyk baradaky türkmen-saud hökümetara toparyň nobatdaky, bäşinji mejlisi geçirildi. Mejlisiň işine Türkmenistanyň senagat we energetika pudaklarynyň, şeýle hem Saud Arabystanynyň iri kompaniýalarynyň ýolbaşçylary gatnaşdylar.
Duşuşygyň...
Geçen hepdede Türkmenistanyň Döwlet haryt-çig mal biržasynyň söwdalarynda geleşikleriň 62-si hasaba alyndy.
Daşary ýurt walýutasyna ABŞ-den, Birleşen Arap Emirliklerinden, Owganystandan we beýleki döwletlerden gelen telekeçiler Türkmenbaşydaky nebiti gaýtadan işleýän zawodlar toplumynda öndürilen awtoulag benzinini we suwuklandyrylan gazy satyn aldylar. Mundan başga-da, daşary ýurt puluna boýalan tüýjümek önümleri nah ýüplük buýan köküniň ekstrakty ýerlenildi. Olary Russiýa Federasiýasyndan,...


text:
4-njy noýabrda 57 ýaşynda aradan çykan Rişad Şafi bilen hoşlaşmak üçin Moskwanyň 57-nji keselhanasynyň sid-med ekspertiza morgyna onuň garyndaşlary we dostlary, tanyşlary, käbir Orsýet sazandalary, Türkmenistanyň Moskwadaky ilçihanasynyň wekilleri we birnäçe zurnalistler gatnaşdylar.Rişat Şafi Moskwanyň etegindäki Bogorodskoýe gonamçylygynda jaýlandy. “Men ony beýik diýen söz bilen häsiýetlendirmekden çekinmeýärin”, diýip Azatlyk Radiosy bilen söhbetdeş bolan orsýetli kompozitor we saksofonist Wladimir Presnýakow şeýle diýdi: “Ol dünýä derejesindäki beýik sazanda, kompozitor, deprekçi we guramaçydy. Ol şeýle bir aktiwdi we janlydy, şonuň üçin män häzirki ýagdaýa hiç akyl ýetirip bilemok”. Kop ýyllap Orsyýetde ýaşansoň şu ýyl Rişad Şafi Türkmenistana sapar edipdi. “Rişat Şafiniň bu sapary Türkmenistanyň prezidentiniň şahsy çakylygy boýunça amala aşyryldy”, diýip “Watan” atly rus-türkmen dostlugy jemgyýetiniň ýolbaşçysy Maksat Saparmuradow aýtdy.
ХОДЖАНЕПЕС НОВОСТИ является культурным,общественно-политических,литературы и искусства,веб-страницу; ОВНУК, Хангелди
THE HOJANEPES NEWS IS A CULTURAL, SOCIAL-POLITICAL, LITERATURE AND ARTS WEB PAGE - Dr. OWNUK, Hangeldi - TORONTO
نشریه الکترونیکی فرهنگی، سیاسی-اجتماعی، ادبی و هنری خوجه نفس نیوز- دکتر اونق، خانگلدی - تورنتو
المجلة الإلكترونية والثقافية والسياسية - الاجتماعية، والأدبية، والفنية الخوجا نفس الأخبار - خ.اونق - تورونتو
Wednesday, November 11, 2009
Türkmenistanly meşur deprekçi sazanda aradan çykdy-ترکمنستانلی مشهور دپرکچی سازاندا آرادان چئقدی
4-njy noýabrda 57 ýaşynda aradan çykan Rişad Şafi bilen hoşlaşmak üçin Moskwanyň 57-nji keselhanasynyň sid-med ekspertiza morgyna onuň garyndaşlary we dostlary, tanyşlary, käbir Orsýet sazandalary, Türkmenistanyň Moskwadaky ilçihanasynyň wekilleri we birnäçe zurnalistler gatnaşdylar.Rişat Şafi Moskwanyň etegindäki Bogorodskoýe gonamçylygynda jaýlandy. “Men ony beýik diýen söz bilen häsiýetlendirmekden çekinmeýärin”, diýip Azatlyk Radiosy bilen söhbetdeş bolan orsýetli kompozitor we saksofonist Wladimir Presnýakow şeýle diýdi: “Ol dünýä derejesindäki beýik sazanda, kompozitor, deprekçi we guramaçydy. Ol şeýle bir aktiwdi we janlydy, şonuň üçin män häzirki ýagdaýa hiç akyl ýetirip bilemok”. Kop ýyllap Orsyýetde ýaşansoň şu ýyl Rişad Şafi Türkmenistana sapar edipdi. “Rişat Şafiniň bu sapary Türkmenistanyň prezidentiniň şahsy çakylygy boýunça amala aşyryldy”, diýip “Watan” atly rus-türkmen dostlugy jemgyýetiniň ýolbaşçysy Maksat Saparmuradow aýtdy.